Minuri/sinhala-corpus-wikipedia huggingface dataset:
එය ඇය සහ සාත්‍ර විසින් Olga Kosakiewicz සහ Wanda Kosakiewicz සමග ගෙනගිය ලිංගික සබඳතාවය ප්‍රබන්ධ තලයක් තුළ නිරූපණය කිරීමක් විය
සාංදෘෂ්ඨිකවාදී සදාචාරය (Existentialist ethics)

Les Temps moderns

ලිංගිකත්වය, සාංදෘෂ්ඨික ස්ත්‍රීවාදය සහ දෙවැනි ලිංගිකයා(The Second Sex) 
සදාචාර විප්ලවයක් යෝජනා කරමින් ඇය විසින් ලියන ලද The Second Sex නම් කෘතිය ස්ත්‍රීවාදී සාංදෘෂ්ඨිකවාදයක් නියෝජනය කරන්නේ යැයි කිවහැකිය
සාංදෘෂ්ඨිකවාදිනියක ලෙස ඇයගේ විශ්වාසය වූයේ සාරය යනු පැවැත්ම විසින් නිර්මාණය වන්නක් බව ය
ඒ අනුව ගැහැනියක උපත ලබන්නේ නැති බවත් ඉපදුණු මනුෂ්‍ය ප්‍රාණියකු ගැහැනියක බවට පත්කෙරෙන බවත් ඇය කියා සිටියාය
ඇය සිය විශ්ලේෂණයට පදනම වශයෙන් යොදාගන්නේ හෙගල්ගේ අනෙකා (the Other) පිළිබද සංකල්පයයි
බෝවාට අනුව ස්ත්‍රී පීඩනයේ පදනම වන්නේ පරමාදර්ශී අනෙකා වශයෙන් ගැහැනිය පිළිබද ව (ගොඩනගා) ඇති දැක්ම යි
මෙහි other යන්නෙහි O අකුර කැපිටල් ලෙස ලිවීමෙන් දක්වන්නේ මුලුමනින් ම අනෙකා වීම හෙවත් මුලුමනින් ම පිටස්තර ස්වභාවයයි
බෝවා පවසන පරිදි ගැහැනිය පිරිමියකු විසින් තෝරාගැනීම යනු ඇයට පවරා ඇති මෙම සහජ තත්ත්වයෙන් මිදිී තමා සහ අවට සමාජය පිළිබද වගකිව හැකි උසස් තත්ත්වයකට පත්වීමට දී ඇති අවස්ථාව ලෙස දකිනු ලැබෙන අතර ඒ අනුව ගැහැනියට සිය නිදහස ලබාගැනීමට සිදු වී පිරිමියකු මගින් ය
ද සෙකන්ඩ් සෙක්ස් කෘතියේ ගැහැනිය
මිත්‍යාව සහ යථාර්ථය නමින් එන පරිච්ඡේදයේ බෝවා තර්ක කරන පරිදි පිරිමින් විසින් ගැහැනිය පිළිබද ව ව්‍යාජ ගුප්තතාවයක්(false aura of mistery) ඇති කිරීමෙන් ගැහැනුන් ව  වටහා ගත නොහැකි අනෙකකු බවට සමාජ මතයක් ඇති කර තිබේ
ඇයට අනුව ගැහැනුන් ව අවබෝධ කර නොගැනීමටත්, ගැහැනුන්ගේ ප්‍රශ්න අමතක කිරීමටත් නිදහසට කරුණක් වශයෙන් පිරිමින් යොදාගන්නේ ගැහැනිය සම්බන්ධයෙන් ගොඩනගා ඇති තේරුම් ගත නොහැකි යමක් බවට වන මතයයි
තවදුරටත් ඇය පෙන්වා දෙන්නේ මේ ආකාරයේ රාමුගතකිරීම් (stereotyping) නිතර ම සමාජ ධූරාවලියේ ඉහළ සිටින ස්ථර වෙතින් පහළ ස්ථරයන් ව යටපත් කිරීමට යොදාගෙන ඇති බව යි
වාර්ගිකත්වය, පංතිය සහ ආගම වැනි පුද්ගල අනන්‍යතාවය හා සබැදි බොහෝ ක්ශේත්‍රවල මෙය සිදු වී ඇති බව පෙන්වා දෙන ඇය පවසන්නේ මෙය ඒ කිසිවකවත්  ස්ත්‍රීන් ව නිශ්චිත රාමුගත අර්ථකතනයකට කොටුකර ඒ ආධාරයෙන් සමාජය තුළ පීතෘමූලිකත්වය සාධාරණීකරණය පිණිස යොදාගෙන ඇති ලිංගික අනන්‍යතාවය තුළ තරම් මුල්බැසගෙන නැති බවයි. 

සාම්ප්‍රදායික ගෘහ ජීවිතයෙන් බැහැර ව වෙසෙන ගැහැනුන් සමාජය විසින් දකිනු ලබන්නේ අමුතු පුද්ගලයන් ලෙසිනි
බෝවා පැහැදිලි කරන පරිදි මීට හේතුව වන්නේ ගැහැනිය අනෙකකු වශයෙන් හදුනා ගැනීමයි
ඇය මෙසේ පවසයි, ගැහැනියක් යනු කුමක්ද
මා එසේ විමසීමට ඉතා වැදගත් හේතුවක් තිබේ
පොතක් ලියන පිරිමියකුට තමාගේ පිරිමිකම විශේෂයෙන් ඉස්මතු කිරීමට සිදු නොවේ
නමුත් මා ගැන පැවසීමේදී මම ගැහැනියක් බව සියල්ලට පෙර කියාසිටීමට මට සිදු වේ
මම ගැහැනියක් මි
ඉන් ඔබ්බට කෙරෙන මුළුමහත් සංවාදය ම මේ සුවිශේෂී තොරතුර සිත්හි තබාගනිමින් කටයුතු කෙරෙනු ඇත
පිරිමියකුට සිය ලිංගිකත්වය පිළිබද ව විශේෂයෙන් කියාපෑමට සිදු නොවේ, ඔහු පිරිමියකු බව ඔහු පැවසිය යුතු නැත
ඔබට ඔවැනි සිතුවිල්ලක් පහළ වන්නේ ඔබ පිරිමියෙකු හෙයිනැ යි පැවසීම එවිට අතාර්කික ප්‍රතිචාරයක් වේ
පිරිමියකු වීම විශේෂයෙන් දැකිය යුතු තත්ත්වයක් නොවන බව ඒ විසින් ඇගවෙයි
මක්නිසාද යත් ඔවුන් තමන් ව පරිපූර්ණ තත්ත්වය ලෙසින් වටහා ගන්නා බැවිණි
පිරිමියා යනු විශිෂ්ට මෙන් ම සාමාන්‍ය ස්වභාවය ද වන බැවින් එය නිර්වචනය කිරීමට හෝ පැහැදිලි කිරීමට සිදු නොවේ
මේ අනුව මනුෂ්‍යත්වය යනු පිරිමියා වන අතර ගැහැනිය නිර්වචනය වන්නේ ඊට සාපේකෂ ව ය
ඇය ස්වාධීන මනුෂ්‍ය ජීවියෙක් ලෙස නොසැලකේ.  Men are the default setting and women are considered a recessive gender
“He is the Subject, he is the Absolute—she is the Other
මෙය එක් තත්ත්වයක් විසින් තවත් තත්ත්වයක් මිනුම් කිරීමකි
නමුත් ස්ත්‍රී-පුරුෂභාවය යනු එක ම තලයක පිහිටන්නකි
ද බෝවා ගැහැනිය ව නම් කරන්නේ දෙවැනි ලිංගිකයා වශයෙනි
මක්නිසා යත් ඔවුන් පුරුෂභාවය නම් සාමාන්‍ය තත්ත්වය මත පදනම් වූ නිර්වචනයකට හිමිකම් කියන බැවිනි
නියත ගුණාංගමය හීනතාවක් විසින් ස්ත්‍රීත්වය හිමිවන බව ඇරිස්ටෝටල් කියා සිටියේ ය
සාන්ත තෝමස්තුමන්ද ගැහැනුන් ව අසම්පූර්ණ මනුෂ්‍යාකෘතියක් නැතහොත්   "incidental” being ලෙස දැක ඇති බව බෝවා පෙන්වා දෙයි
ඓතිහාසික ව බොහෝවිට ගැහැනුන් ව අපගමනයක්(deviant) නැතහොත් අසාමාන්‍ය(abnormal) තත්ත්වයක් වශයෙන් දැක ඇති බව බෝවා පවසයි
ඇය පවසන්නේ මේරි වොල්ස්ටන්ක්‍රාෆ්ට් වැනි ප්‍රමුඛ ස්ත්‍රීවාදිනියක් පවා මේ අදහස අනුමත වන ආකාරයේ මත දරා ඇති බවයි. මේරි වොල්ස්ටන්ක්‍රාෆ්ට් ගැහැනුන් විසින් ඉලක්ක කළ යුතු ආදර්ශය ලෙස පිරිමියා ව දැකීම නිදසුන් වශයෙන් බෝවා ගෙනහැර දක්වයි. ගැහැනුන් ව සාමාන්‍ය ස්වභාවයෙන් බැහැර වු තත්ත්වයක් වශයෙන් සහ සෑම විට ම සාමාන්‍ය තත්ත්වය ළගා කරගැනීම වෙනුවෙන් ක්‍රියාකළ යුතු පිටස්තර ස්වභාවයකින් හදුනා ගැනීම විසින් ස්ත්‍රීන්ගේ සාර්ථකත්වය මේ ආකල්පය විසින් මැඩ පවත්වා ඇති බව බෝවා පවසයි
ඇය සිතන පරිදි මේ ආකල්පය පසෙක නොතබන තාක් ස්ත්‍රීවාදයට දුර ගමනක් නොමැත
1970 ගණන්වල ඇති වූ ස්ත්‍රීවාදී ව්‍යාපාරයේ මූලික සංකල්පයන් ද බෝවාගේ සෙකන්ඩ් සෙක්ස් කෘතියේ එන ස්ත්‍රී-පුරුෂභාවය සමාජ නිර්මිතයක් වශයෙන් වු ප්‍රවාදයන් සමග බැදී තිබුණත් ද බෝවා තමන් ව ස්ත්‍රීවාදිනියක වශයෙන් හදුන්වා ගැනීමට මුල දී මැළි විය
නමුත් ස්ත්‍රීවාදී ව්‍යාපාරයට, විශේෂයෙන් ම ප්‍රංශ කාන්තා විමුක්ති අරගලයට සම අධ්‍යාපන අවස්ථා සහ කාන්තාවන්ගේ ආර්ථික විමුක්තිය සම්බන්ධයෙන්  ඇය දැරූ මත හේතුවෙන් විශාල පෝෂණයක් ලැබුණි
කෙසේ නමුත් ස්ත්‍රීවාදී ව්‍යාපාරය ප්‍රබල ලෙස නැගී සිටීමත් සමග 1960 ගණන්වල අගභාගයේ දී සහ 1970 ගණන් මුල දී  සමාජවාදී විප්ලවය තුළින් ස්ත්‍රී විමුක්තියක් ලබාගැනීමට හැකි බවක් තමන් විශ්වාස නොකරන බව  ඇය කියා සිටියාය
1972 වසරේ  Le Nouvel Observateur සමග පැවති සංවාදයක දී තමන් ස්ත්‍රීවාදිනියක බව ඇය විවෘත ව පවසා සිටියා ය
The Mandarins 
1954 දී පළවුණු  සිමොන් ද බෝවාගේ මැන්ඩරීන්ස් නවකතාව ප්‍රංශයේ සාහිත්‍ය කෘතියකට පිරිනැමෙන ඉහළ ම සම්මානය වන ගොන්කූර් ත්‍යාගය දිනාගන්නා ලදී
සාත්‍රගේ සහ ද බෝවාගේ මිතුරු කවයට අයත් වූ දාර්ශනිකයන් සහ කුලුපගයන්ගේ පෞද්ගලික  ජීවිත ගැන කියවෙන එය ගොඩනැගෙන්නේ දෙවැනි ලෝක යුද්ධය අවසානයෙන් පසු පසුබිමක ය
බෝවා විසින් සබදතාවයක් පවත්වා ගත් නෙල්සන් ඇල්ග්‍රන් වෙත පුද කර තිබූ එහි මෙන් ම ඇය විසින් ලියන ලද නෙත් අපදානයන්හිද බෝවා විසින් ඔවුන්ගේ ලිංගික අත්දැකීම් විස්තර කර තිබුණු නිර්භීත ස්වරය විසින් ඇල්ග්‍රන් ව මහත් කැළඹීමට ද පත් විය
පෞද්ගලික ජීවිතය 
නයිජල් රොජර්ස් සහ මෙල් තොම්ප්සන් 2005 වසරේ දී ලියූ Philosophers Behaving Badly නම් පොතේ පවසන පරිදි දාමරික මෙන්ම අතිශය සමාජ විරෝධී අංශයක්ද සිමොන් ද බෝවාගේ ජීවිතය තුළ තිබී ඇත
ඇය සාත්‍ර සමග දිගුකලක් තිස්සේ ප්‍රේම සබඳතාවක් පවත්වා ගත්තද ඇයට රොමැන්තික මිතුරියන් විශාල පිරිසක් සමගද සබඳතා පවත්වා ඇත
ඇය මහාචාර්යවරියක ලෙස සේවය කළ සමයේ තමන් යටතේ අධ්‍යාපනය ලැබූ බාල ශිෂ්‍යාවන් සමග පැවැත්වූ ඇතැම් මෙවැනි සබඳතාවන් පසුකාලීනව චරිතාපදානමය ආන්දෝලනයකටද තුඩු දුන්නේ ය
ඇගේ මුල්කාලීන සිසුවියක වූ බියන්කා ලැම්බ්ලින් Mmoires d'une jeune fille drange නම් ඇය ලියූ කෘතියේ පවසන්නේ තමන් Lyce Molière හි අධ්‍යාපනය ලබන සමයේ දී ඒ වනවිට තිස්වන වියේ පසු වූ සිය ගුරුවරිය වූ දි බෝවා තමන්ගෙන් අයුතු ලිංගික ප්‍රයෝජන ගත් බවයි.  1939 වසරේ ඇය  lyce හි ඇය යටතේ ඉගෙනුම ලැබූ 17 වියැති සිසුවියක වූ නතාලී සොරොකින්ව දුෂණය කළ බවට වූ පැමිණිල්ලක් හේතුවෙන් දි බෝවා ඇයගේ ගුරුසේවයෙන් අත්හිටවනු ලැබුවා ය
සොරකින්ගේ මව්පියන් දැරියක් ව දූෂණය කිරීම සම්බන්ධයෙන් බෝවාට එරෙහිව නෛතික පියවර ගත් අතර ඒ හේතුවෙන් ඇය ප්‍රංශය තුළ ඉගැන්වීමට ලබා දී බලපත්‍රය අවලංගු කරගැනීමට සිදුවිය
එමෙන්ම ඇය සහ ශෝන් පෝල් සාත්‍ර අතර trio නමින් හැඳින්වුණු ක්‍රමවේදයක් පැවති අතර බෝවා පළමු ව සිය සිසුවියන් ව දූෂණය කිරීමත් පසු ව සාත්‍ර වෙතට ඔවුන් ව පමුණුවීමත් මෙහිදී සිදු විය
සාත්‍ර  ද බෝවා ද යන දෙදෙනාම ලිංගික ව හැසිරිය හැකි අවම වයස් සීමාව පිළිබඳ නීති ප්රංදශය තුළ අහෝසි කිරීම දේශපාලන ව්‍යාපාරද මෙහෙයවූහ
අවසාන භාගය 
1978 දී ද බෝවා වයස 78ක් ව සිටිය දී පැරීසියේ දී නියුමෝනියාවෙන් මිය ගියාය
ඇයගේ දේහය පැරීසියේ Père Lachaise  සුසාන භූමියේ සාත්‍රගේ දේහය ඇති ස්ථානයට යාබද ව  තැන්පත් කෙරුණි
ආශ්‍රිත නාමාවලිය
දර්ශනවාදීන්
ස්ත්‍රීවාදීන්
හයිඩ්‍රජන් යනු සරළතම මූලද්‍රව්‍ය වෙයි
එහි පරමානුක ක්‍රමාංකය 1 වන අතර ස්කන්ධ ක්‍රමාංකයද එක වෙයි
එනම් හයිඩ්‍රජන් වල පවතිනුේ එක් electron සහ එක් protone පමනි
( සාමාන්‍ය තත්වේ සමස්ථානික ොසලකා හරින ලදී)
ඉන්දියානු ජනාධිපතිවරයාගේ නිල නිවසයි
ලංකා කනිෂ්ඨ විශ්ව විද්යාලයේ ශ්රී ලංකාව වටා විවිධ ස්ථානවල  විද්යාල කිහිපයක් තිබුණු  1969 සිට  1972 දක්වා ශ්රී ලංකාව  තුල   ක්‍රියාත්මක වු  විශ්ව විද්යාලයක්   විය
1972 වර්ෂයේ එය විසුරුවා හරින ලද අතර සමහර  විශ්වවිද්යාල කොලිජියන් 1995 වසරේ  සිට ශ්‍රී ලංකා උසස්තාක්ෂණය ආයතනයන් වෙත පවරා ගන්නා ලදි
කණිෂ්ඨ විද්යාලය පිළිබඳ සංකල්පය ලෝකය පුරාම ශීඝ්රයෙන් ව්යාප්ත වෙමින් තිබුනු සමයක
ලංකා ප්රජාතාන්ත්රික සමාජවාදී ජනරජයේ මැදිහත් වීමේන්  කනිෂ්ඨ විශ්ව විද්යාල හයක් , 1969 දී පිහිටුවන ලදී
1966 අංක 20 දරන උසස් අධ්යාපන පනතේ xvi කොටසට අනුව ලංකා කණිෂ්ඨ විශ්ව විද්යාල  පිහිටුවීම සඳහා විධිවිධාන සලසා ඇත
මෙම  විශ්ව විද්‍යාල  සංවර්ධනය වෙමින් පවතින රටක මානව අවශ්යතා සපුරාලීම සඳහා නිර්මාණය කර ඇති ප්රායෝගික පක්ෂපාතීත්වයන් සහිත පාඨමාලා සපයන විශ්වවිද්‍යාලක්  වේ
කණිෂ්ඨ විද්යාලයේ මූලික අරමුණ වන්නේ ද්විතීයික මට්ටමෙන් ඔබ්බට දීර්ඝ කිරීම මගින් අධ්යාපනයට ඇතුල්වන ශිෂ්‍යයන්  සංඛ්‍යාව ඉහල නැංවිමය
ලංකා කනිෂ්ඨ විශ්ව විද්යාල අදහස එවකට   අධ්යාපන හා සංස්කෘතික කටයුතු අමාත්යවරයා විසින් යෝජනා කරන ලදී
එවක අධ්‍යාපන ඇමතිව සිටි  එම්.ආර්.ඒ. ඊරියගොල්ල ඇමතිවරයා  1965 දී උසස් අධ්යාපනය ආයතනයන්නිරීක්ෂණය  සඳහා එක්සත් ජනපදයට ගියේය
එහිදි ඇමෙරිකාවේ දකුණු කැලිෆෝනියාවේ කණිෂ්ඨ විශ්ව  විද්යාලය  දුටු ඔහු  ඔහු මවිතයට පත්වු අතර
"අර්ධ වෘත්තීය අධ්යාපනය ලබා දීමට අධිෂ්ඨානශීලී උනන්දුවක් හා අධිෂ්ඨානයකින් යුතුව නැවත ලංකාවට පැමිණියේය
ඔහු ජාතිය වෙනුවෙන් "කණිෂ්ඨ විශ්ව විද්යාල පද්ධතිය ශ්රී ලංකාවේට හදුන්වා දිමට මුල පිරුවේය
බොහෝ අධ්යාපනඥයින් සහ දේශපාලඥයින් මෙම කර්තව්‍යය සඳහා සහයෝගය දැක්වීය
1968 වසන්තයේ පළමු පීඨ කණ්ඩායම බඳවා ගැනිමත් සමඟම 1967-68 කාලසටහන්  හා  වැඩමුලු  එවකට මෙම විශ්වවිද්‍යාලය පිහිටුවිම සඳහා මුල්වි සිටි  මහාචාර්යවරුන්ගෙන් හතරෙන් එකක් වන චාර්ල්ස් සී කොලීන්ස් විසින් සැලසුම් කරන ලදි
එය  මහාචාර්ය හන් සහ වෛද්ය විජේවර්ධන මහතාගේ කාර්යය ඵල දැරිමක් විය
ජාතියේ ඉතිහාසයේ ප්රථම වතාවට, කණිෂ්ඨ විශ්ව විද්යාලවල පද්ධතිය අරම්භය සනිටුහන් වුයේ එසේය
යූරල් කඳුවැටිය () යනු රුසියාවේ පිහිටි කඳුවැටියකි
ආශ්‍රිත
 රුසියාව
නරොද්නායා කන්ද () යූරල් කඳුවැටියේ පිහිටි උසම ශිඛරයයි
මූලාශ්‍ර

ආශ්‍රිත
 රුසියාව
හයිපේෂියා (
Hupata
උපත  350–370
මරණය ක්‍රි
ව.  415), හෙවත් ඇලෙක්සැන්ඩ්‍රියාවේ හයිපේෂියා යනු නැගෙනහිර රෝම අධිරාජ්‍යයේ කොටසක් වූ ඊජිප්තුවේ විසූ ග්‍රීක‍ ගණිතඥවරියක, තාරකාවිද්‍යාඥවරියක සහ නව නිපැයුම්කරුවකු සහ දාර්ශනික‍යෙකි
ඇයගේ දර්ශන විද්‍යාව සහ තාරකා විද්‍යාව පිළිබද චින්තනය නිසා ඇයඇලෙක්සැන්ඩ්‍රියාවේ, නව ප්ලේටෝනිකවාදය පිළිබද පාසලේ ප්‍රධානීවරිය වූවාය
එකළ සම්මතයන් වෙනස්කිරීම නිසා කුපිත වූ ඇලෙක්සැන්ඩ්‍රියාවේ සයිරිල්හි මිත්‍යා ලබ්ධික, පැරාබලනි නිකායේ ක්‍රිස්තියානි ප්‍රධානීන්, ඔරෙස්ටස්, සහ බිෂොප්වරයා ප්‍රමුඛ සංහාර ජනයන් විසින් හයිපේෂියාට දෝෂාරෝපණය කොට ඇයව මිලේච්ඡ ලෙස ඝාතනය කරන ලදි
දිවිය 
ගණිතඥවරියක සහ දර්ශන වේදිනියක් වූ හයිපශියා යනු ඇලෙක්සැන්ඩ්‍රියාවේ ගණිතඥයෙකු වූ ඇලෙක්සැන්ඩ්‍රියාවේ තියොන් (ක්‍රි
ව. 335– 405 පමණ ) ගේ එකම දියනියයි
ඇයගේ සත්‍ය ජන්ම දිනය විවාදාත්මක වන අතර එය සමහර විට ක්‍රි
ව 350 හා 360 අතර කාළයේ විය හැක
ඇය ඇතැන්ස්වලදී
අධ්‍යාපනය ලැබුවාය
ව. 400 පමණ වන විට ඇය ඇලෙක්සැන්ඩ්‍රියාවේ නව ප්ලේටෝනික වාදය පිළිබද පාසලේ ප්‍රධානී බවට පත්වූ අතර පාගන්වරු ,ක්‍රිස්තියානුවන්,විදේශික සිසුන්ට ප්ලේටෝ සහ ඇරිස්ටෝටල්ගේ දැනුම බෙදාදෙන ලදි
,

එහෙත් සමකාළීන පස්වන සියවසේ මූලාශ්‍රවල ඇලෙක්සැන්ඩ්‍රියාවේ හයිපශියා හදුන්වනු ලබන්නේ ප්ලේටෝ සහ ප්ලොටිනස්ගේ දර්ශන විද්‍යාව පිළිබද ගුරුවරයා වශයෙනි
වසර දෙසීයකට පමණ පසු හය වන සියවසේ විසූ ඊජිප්තියානු කොප්ටික් බිශොප් වරයෙකු නිකියුහි ජෝන් හදුන්වනු ලබන්නේ ඇය Hellenistic pagan ලෙසයි
"ඇය අයත් වන්නේ සෑම කලකම  මායාවන්, තාරකා විද්‍යාව සහ සංගීත භාන්ඩ වැනි ප්‍රයෝග මගින් මගින් මිනිසුන් රැසක් වශීකළ යක්ෂයා අදහන්නියක්" බව ඔහු ප්‍රකාශ කරයි
කෙසේනමුත් එවකට සිටි ක්‍රිස්තියානුවන් සියල්ලම ඇයට විරුද්ධව අදහස් ප්‍රකාශ නොකරයි
සමහර ක්‍රිස්තියානුවන් හයිපශියාව සදාචාරයෙහි සංකේතයක් ලෙස අර්ථ දැක්වූහ
අධ්‍යතන ක්‍රිස්තියානු ඉතිහාසඥයන් කොන්ස්තන්තිනෝපලයේ දාර්ශනිකයන්  හයිපශියාව ඔවුන්ගේ  ආගමික ඉතිහාසය මෙසේ අර්ථ දක්වයි
දර්ශනවේදය පිළිබද ප්ලේටෝනික වාදය පාසලේදී ඇය විසින් උපදේශකත්වය දුන් හිටපු ශිෂ්‍යයකුව සිටි ත්‍රිත්වායන්ව වාදය පිළිබද නිපුණයෙකු වූ පසුව ක්‍රි
ව 410දී ප්ටොලෙමෙයිස්, සයිරෙනිකා (වර්තමානයේ නැගෙනහිර ලිබියාව) බිෂොප් තනතුරට පත්වූ සයිනෙසියස් සමග ඇය ලිපි හුවමාරුකරගත් බව සදහන්වේ
මෙවැනි ආශ්‍රේයන් මගින් හයිපශියාගේ ශිෂ්‍යයන් පිළිබදවත් ඇලෙක්සැන්ඩ්‍රියාවේ ප්ලේටෝනික වාදය පිළිබද පාසල පිළිබදවත් විද්‍යාමාන වේ
මරණය 

හයිපශියාව මරා දමනු ලැබුවේ ඇය නගරයේ සිටින අතරදීය
මහත් කැකෑරෙන වෛරයෙන් පසුවූ  ඔරෙස්ටස්, ඇලෙක්සැන්ඩ්‍රියාවේ ප්‍රධානීවරයා සහ සයිරිල්,  හෙවත් ඇලෙක්සැන්ඩ්‍රියාවේ බිෂොප්වරයා විසිනි
ඇගේ මරණය ඉතිහාසඥයන් සමහරකට සංකේතාත්මක වී ඇත
උදාහරණයක් ලෙස, කැත්ලීන් වයිඩර්  අදහස් කරන්නේ හයිපශියාව ඝාතනය කිරීම පුරාතන සම්භාව්‍යත්වයේ නිමාව සනිටුවහන් කරන බවයි.  එමෙන්ම ස්ටෙෆෙන් ග්‍රීන්බ්ලාට් සදහන් කරන්නේ ඇගේ ඝාතනය "ඇලෙක්සැන්ඩ්‍රියාවේ ප්‍රඥාවේ ජීවිතයක බිදවැටීමේ සඵල ලකුණක්"
අනෙක් අතකින් ක්‍රිස්තියානුවෙකු වූ වයිල්ඩ්බර්ග් සදහන් කරන්නේ, හෙලනිස්ටික දර්ශන විද්‍යාවේ ආරම්භයේ සිට එහි වැජඹීම 5 සහ 6 සියවස්වල සහ සමහර විට I වන ජස්ටීනියන් යුගය දක්වා පැවති බවයි.

සටහන්

ආශ්‍රේයයන්
 
 
 
 
 
 
 

ගුණ නාමය
වැඩිදුර කියවීමට 
 
 Parsons, Reuben (1892), "St
Cyril of Alexandria and the Murder of Hypatia" in Some Lies and Errors of History, Notre Dame, IND
Office of the "Ave Maria", pp
44–53.
 
 Cain, Kathleen (1986), "Hypatia, the Alexandrian Library, and M
(Martyr-Librarian Syndrome)", Community & Junior College Libraries, Vol
4(3) (Spring 1986), pp
35–39.
 
 Schaefer, Francis (1902), "St
Cyril of Alexandria and the Murder of Hypatia", The Catholic University Bulletin 8, pp
441–453.
 Richeson, A
(1940), "Hypatia of Alexandria", National Mathematics Magazine, Vol
XV, No
2, pp
74–82.
 
 
 Deakin, Michael A
(1994), "Hypatia and Her Mathematics", American Mathematical Monthly, Vol
101 (3), pp
234–243.

බාහිර සබැඳි 

 International Society for Neoplatonic Studies
 Hypatia, Alexandria's Great Female Scholar
from Smithsonian magazine
 HYPATIA, THE DAUGHTER OF THEON paper by Giovanni Costa
 Socrates of Constantinople, Ecclesiastical History, VII
15, at the Internet Archive
   Socrates of Constantinople, Ecclesiastical History, VII
15 (pp
760–761), at the Documenta Catholica Omnia

 4වන සියවසේ උපත්
415 මරණ
4වන සියවසේ ඊජිප්තු ජනයා
5වන සියවසේ ඊජිප්තු ජනයා
රෝම යුගයේ ඇතැන්ස්හි ශිෂ්‍යයෝ
ගණිතඥවරියෝ
හීබෲ බයිබලය අනුව, සොලමන්ගේ දේවස්ථානය හෙවත් පළමු දේවස්ථානය යනු පුරාතන ජෙරුසලමේ පිහිටා තිබූ පූජනීය දේවස්ථානයයි
Beit HaMikdash) ක්‍රි
587 ජෙරුසලම වටලෑමේ දී IIවන නෙබුකැඩ්නෙසර් විසින් එය විනාශ කරන ලදී
අනතුරුව ක්‍රි
6වන සියවසේ දී එය විස්ථාපනය කරමින් දෙවන දේවස්ථානය ඉදිකරන ලදී
හීබෲ බයිබලය පවසන්නේ මෙම දේවස්ථානය ඉදිකරන ලද්දේ ඊශ්‍රායල සහ ජුදා එක්සත් රාජධානියේ සොලමන් රජු විසින් බවයි. ජුදා රාජධානි සම‍යේ මෙම දෙවොල යාහ්වෙහ්ට පුදකොට තිබූ බවත් එහි සඳහන් වේ
ප්‍රතිඥාවේ යාත්‍රාව ‍‍මෙය තුළ තැන්පත් ‍කොට තිබූ බවත් පැව‍සේ
යු‍‍දෙව් ඉතිහාසඥ ජොසෆස් පවසන්නේ "දෙවොල ගිනිබත් කෙරුණේ එය ඉදිකොට වසර හාරසිය හැත්තෑවකුත්, මාස හයකුත් සහ දින දහයකටත් පසුව බවයි"
නමුත් රබිනික මූලාශ්‍ර සඳහන් කරන්නේ පළමු දේවස්ථානය වසර 410ක් පැවතුණු බවයි. 2වන සියවසේ සෙඩර් ඕලම් රබ්බාගේ කෘති අනුව, මෙය ඉදිකෙරුණේ ක්‍රි
832දී යයි ද, විනාශ වූයේ ක්‍රි
422දී යයි ද සලකා ඇත
මෙය ආනාගමික ඇස්තමේන්තුවලට වඩා වර්ෂ 165ක් පසු අගයකි
ජෙරුසලමේ ආගමික සංවේදනීයතාව සහ දේශපාලනික චංචල ස්වභාවය හේතුවෙන් මෙම දේවස්ථාන ගොඩැල්ලෙහි සීමිත පුරාවිද්‍යා සමීක්ෂණ පමණක් සිදුකොට ඇත
නූතන යුගයේ මෙහි කිසිදු පුරාවිද්‍යා කැනීමක් සඳහා අවසර ලබා දී නැත
එම නිසා, සොලමන්ගේ දේවස්ථානය පවැති බවට ඇත්තේ ඉතා සුළු පුරාවිද්‍යා සාක්ෂි සංඛ්‍යාවක් පමණි
"---හ්"හි නිවසෙහි පූජකයන් පිළිබඳ සඳහන් ඇත්දළ කැබැල්ලක් සහ ජෙහෝෂ් යටතේ දේවාලයේ ප්‍රතිසංස්කරණ කටයුතු පිළිබඳ අභිලේඛනයක් පුරාවස්තු වෙළඳපොලකින් හමුවී ඇති නමුත්, එහි විශ්වසනීයත්වය මතභේදයට ලක්ව ඇත
මේවාත් බලන්න

සාමාන්‍ය
 සොලමනික කුළුණු
 සොලමන්ගේ ෂමීරය
 ඩෙනියල්ගේ දේවස්ථානය

පුද්ගලයින්
 ඉසයියා
 ජෙරමියා
 ඩේවිඩ්
 හෙසෙකියා රජු
 යොසෙෆ් එල්බොයිම්
 සැඩොක්

ස්ථාන
 ඩේවිඩ්ගේ නගරය
 මොරයා කන්ද
 සිලෝම් උමග
 සිලෝම් අභිලේඛනය
 ටෙල් මොට්සා දේවස්ථානය

පාදක සටහන්

ආශ්‍රේයයන්

වැඩිදුර කියවීමට
21වන සියවසේ ප්‍රභව
පශ්චාත්-1945 ප්‍රභව
 Elizabeth Bloch-Smith, Who is the King of Glory
Solomon's Temple and its Symbolism in Michael D
Coogan, J
Cheryl Exum, Lawrence E
Stager (eds), "Scripture and Other Artifacts
Essays in Honor of Philip J
King" (Westminster John Knox, 1994)
 Gershon Galil, "The Chronology of the Kings of Israel and Judah" (Brill, 1996)
 Joseph Blenkinsopp, "Sage, Priest, Prophet
Religious and Intellectual Leadership in Ancient Israel" (Westminster John Knox Press, 1995)
 Jeremy Hughes, "Secrets of the times
myth and history in biblical chronology" (Sheffield Academic Press, 1990)
 Edwin R
Thiele, "The Mysterious Numbers of the Hebrew Kings" (Zondervan, 1983)
 Watson E
Mills, Roger Aubrey Bullard (eds), "Mercer dictionary of the Bible" (Mercer University Press, 1990)

පූර්ව-1945 ප්‍රභව
 Paine, T
Solomon's temple
Including the tabernacle
first temple
house of the king, or house of the forest of Lebanon
idolatrous high places
the city on the mountain
the oblation of the holy portion
and the last temple
Carter

බාහිර සබැඳි
 

 
ක්‍රි
1වන සහස්‍රකයේ ඊශ්‍රායලයේ අහෝසි කිරීම්
ක්‍රි
10වන සියවසේ ආගමික ගොඩනැගිලි
ක්‍රි
10වන සියවසේ ස්ථාපිත කිරීම්
ක්‍රි
6වන සියවසේ අහෝසි කිරීම්
පුරාතන ඊශ්‍රායලය සහ ජුදාව
රජවරුන්ගේ පොත්
විනාශ කළ දේවස්ථාන
ඉෂ්ක්බාස් (සිංහල
පෙම්වතුන්) යනු ස්ටාර් ප්ලස් ඔස්සේ විකාශය වන ඉන්දියානු නාට්‍ය රූපවාහිනී කතාමාලාවකි
2016 ජූනි 27 දින විකාශය ඇරඹි මෙය සඳුදා සිට සිකුරාදා දක්වා ප
ව.10
නකූල් මෙහ්තා, කුණාල් ජායිසිං සහ ලීනේශ් මටූ විසින් මෙහි ප්‍රධාන චරිත වන ඔබරෝයි පවුලේ ශිවායි, ඕම්කාර සහ රුද්‍ර යන උරුමකරුවන් තිදෙනාගේ චරිත නිරූපණය කරනු ලබයි
මෙම වැඩසටහන මගින් මුලින් සොහොයුරන් තිදෙනාගේ කථාව නිරූපණය වුව ද, පසුව එහි තේමාව බවට පත්වූයේ ශිවායි සහ අනිකා (සූර්භි චාන්ද්නා) අතර ඇතිවන ප්‍රේම වෘත්තාන්තයයි
ඕම්කාර සහ රුද්‍රගේ කථාපුවත මෙහි අතුරු කතාමාලාවක් වන දිල් බොලේ ඔබරෝයි සමග සංයුක්ත කොට ඇත
2017 ජූලි මස දිල් බොලේ ඔබරෝයි කතාමාලාව අවසන් වූ අතර, එහි කථාපුවත නැවත ඉෂ්ක්බාස් හා ඒකාබද්ධ කළ අතර, එමගින් එහි ධාවන කාලය දෙගුණ කෙරිණි
කථාපුවත 
මෙමගින් කියැවෙන්නේ මුම්බායිහි ධනවත් වයාපාරික පවුලක් වන ඔබරෝයි පවුල මුහුණදෙන අභියෝගයන් ය
පවුලේ මූලිකාවිය වන කල්‍යාණි ඔබරෝයි සිය පුත්‍රයින්, ලේලියන් සහ මුණුපුරන් සමග ඔබරෝයි මන්දිරයේ වාසය කරන්නී ය
වැඩිමහල් පුත්‍රයා වන තේජ් ජාන්වි සමග විවාහ වී ඇති අතර, ඔවුනට ඕම්කාර, රුද්‍ර සහ ප්‍රියංකා ලෙස දරුවන් තිදෙනකු වේ
තේජ් සිය ලේකම්වරිය වන ස්වෙට්ලානා සමග සම්බන්ධයක් පවත්වයි. මේ නිසා ජාන්වී බීමතට ඇබ්බැහි වේ
ප්‍රතිමා ශිල්පියකු වන ඕම්කාර ස්වෝත්සාහයෙන් දියුණු වූ බිලියනපතියකු වන අතර, ඔහු අතීතයේ මත්ද්‍රව්‍යවලට ඇබ්බැහි වී සිටියෙකි
ඕම්කාර සිය පියාට වෛර කරයි
රුද්‍ර සෙල්ලක්කාර චරිතයකි
හැමදෙනාම "ප්‍රින්කු" ලෙස හඳන්වන ප්‍රියංකා ඉක්මණින බියපත් වන තැනැත්තියකි
තේජ්ගේ බාල සොහොයුරා වන ශක්ති පිංකි සමග විවාහ වී ඇත
ඔවුනට ශිවායි න්ම පුත්‍රයකු වේ
පවුලේ වැඩිමහල්ම පුත්‍රයා වන ඔහු ඔබරෝයි ව්‍යාපාරයේ ප්‍රමුඛත්වය ගනියි
දැඩි ‍පෞරුෂයක් සහිත ව්‍යාපාරිකයකු වන ශිවායි සිය මාමණ්ඩිය වන තේජ්ටම ගැළපෙන අයෙකි
උඩඟු, මාන්නාධික අයකු වන මොහු පුද්ගලයන් මනින්නේ ඔවුන්ගේ පෙළපත හා සමාජ තත්ත්වය අනුව මිස පෞරුෂත්වය හෝ සේවය අනුව නොවේ
ඔහු ටියා සමග විවාහ වන්නේ ඇගේ ඉහළ සමාජ තත්ත්වය නිසා වන අතර ප්‍රේමය නිසා නොවේ
තේජ් සහ පින්කි සිය පුත්‍රයින් හට ව්‍යාපාරය උරුම විය යුතු යැයි සිතන අතර, මේ නිසා ඔවුන් අතර ගැටුම් ඇතිවේ
මේ සෑමදෙයකින්ම පසුව පවා ඥාති සොහොයුරන් අතර ඇත්තේ දැඩි බැඳීමකි
ශිවායිට අනිකා නම් මධ්‍යම පාන්තික තරුණියක මුණගැසෙයි
ඇය සිට හදාගත් සොයුරා වන සාහිල්ට දැඩිව සෙනෙහස දක්වයි. සාහිල්ගේ නැන්දණිය වන සුන්දරී මුදල් පිළිබඳ පමණක් සිතන්නියකි
ශිවායි සහ අනිකා නිතරම ගැටුම් ඇති කරගන්නේ ඔවුන්ගේ වෙනස් මතයයන් සහ පන්ති හේතුවෙනි
කල්‍යාණි විසින් අනිකාව කැඳවන්නේ ශිවායිගේ විවාහය සැලසුම් කිරීමටයි
එහිදී ද ඔවුන් අතර ගැටුම් ඇතිවන නමුත්, ඒවා නිරාකරණය වේ
තේජ්ගේ සොයුරිය වන රූප සහ අශෝක්ගේ බිරිඳ වන ගායත්‍රි විසින් සිදුකරන කුමන්ත්‍රණවලින් අනිකා පවුල බේරාගනියි
ශිවායිගේ ළමා වියේ මිතුරා වන දක්ෂ් ද කථාවට පිවිසෙයි
දක්ෂ් තෙවරක්ම අනිකාට විවාහ යෝජනා කරන අතර, තෙවන වර ඇය ඔහුව පිළිගනියි
දක්ෂ් කටයුතු කරන ආකාරය දැක අනිකා යනු වෛශ්‍යාවකැයි ශිවායි සිතයි
පසුව, ශිවායි අනිකාට තමන් සමග විවාහ වන ලෙස බලකරන්නේ ටියා, දුෂ්‍යන්ත් හෙවත් රොබින් සමග පැන යාම නිසායි
විවාහ දින රාත්‍රියේ, ශිවායි සහ අනිකාගේ සත්‍යය හෙළිවේ
පසු දිනයේ, ටියා නැවත පැමිණෙන්නේ තමන්ව පැහැරගත් බවට මුසා පවසමිනි
ශිවායි මාධ්‍ය ඉදිරියේ සිය බිරිඳ ලෙස ටියාව ඉදිරිපත් කරයි
දක්ෂ් නැවත පැමිණෙයි
ඔහු අනිකාව පැහැරගන්නා නමුත්, ශිවායි ඇයව මුදාගන්නේ සිය වැරදි වැටහීම් දුරු කරගනිමිනි
ශිවායි සහ අනිකා සමීප වන නමුත්, තමන් ගැබිනියක බැව් ටියා පවසයි
තරුණු ඔබරෝයිවරුන් වන ශිවායි, ඕම්කාර, රුද්‍ර සහ අනිකා එම දරුවා ශිවායිගේ නොවන බව සනාථ කිරීමට ප්‍රයත්න දැරුව ද එය අසාර්ථක වන්නේ ස්වෙට්ලානා සහ රොමී එම වාර්තා දෙවරක්ම වෙනස් කරන නිසායි
පසුව ශිවායි සමග ගැටුමක දී, අනිකා ඇද වැටෙන අතර ඇගේ මතකය අහිමි වේ
නමුත් එය ඔබරෝයිවරුන්ගේ සැලසුමකි
ටියා මියගියේ යැයි සිතා සිටි දුෂ්‍යන්ත් හෙවත් රොබින් නැවත පැමිණෙයි
කපූර්ගේ සත්‍යය හෙළි වේ
ප්‍රියංකා රන්වීර් සමග විවාහ වීමට සූදානම් වේ
ප්‍රියංකා අතින් සිදුවූ අනතුරකින් ර්නවීර්ගේ සොයුරිය මියගොස් ඇත
උත්සවයක දී, දක්ෂ් ශක්තිගේ හිටපු පෙම්වතිය වන කාමිනී සමග පැමිණෙන්නේ කාමිනීගේ සොහොයුරා ලෙසිනි
මාධ්‍ය සහ පවුල ඉදිරියේ ශිවායි අනිකා සිය බිරිඳ ලෙස පිළිගනියි
රන්වීර් සමග සම්බන්ධය බිඳවැටීමත් සමග ප්‍රයිංකා තරමක් දැඩි වී සිටියි
පසුව, කාමිනීගේ පුත්‍රයා වූ ශිවායිගේ නිවුන් සොහොයුරා වූ මහී කතාවට පිවිසෙයි
ශිවායිව පැහැරගෙනන අතර, මහීට අවශ්‍ය වන්නේ ඔබරෝයිවරුන් සතු ධනය පැහැරගැනීමටයි
යම් දෙයක් වැරදී ඇති බැව් වටහාගන්නා අනිකා ශිවායි පිළිබඳ සොයාබලයි
ප්‍රියංකා රන්වීර් සමග විවාහ වන අතර, කාමිනී ඇගේ සියලු දේපළ පැහැර ගනියි‍
රන්වීර් සහ ප්‍රියංකා සමීප වන විට, කාමිනීට අනාරක්ෂිත බවක් දැනෙන අතර ඇය ප්‍රියංකාට උන්මන්තක ස්වභාවයක් ඇති බව පෙන්වීමට ප්‍රයත්න දරයි
පිංකි අනිකාට හෙළිකරන්නේ ශිවායි යනු ශක්ති සහ කාමිනීගේ අවජාතක පුත්‍රයා බවයි. ඔහු අනිකාට තර්ජනය කරයි
ශිවායිට තමන්ට අප්‍රිය කරවීමට අනිකා ප්‍රයත්න දරන නමුත්, ශිවායි උත්සාහ දරන්නේ ඇයව නැවත විවාහ කරගැනීමටයි
සිය තීරණය රුද්‍ර සහ ඕම්කාරට දැනුම් දෙන අනිකා ඔවුන්ගෙන් පොරොන්දුවක් ලබාගනියි
ටියාගේ උපකාර ඇතිව අනිකා සිය සැලැස්ම සාර්ථක කරගනියි
මාස තුනකට පසු

ශිවායි සම්පූර්ණයෙන්ම වෙනස් වී සිටින අතර, ඔහුට රාගිනී මල්හෝත්‍රා නම් මිතුරියක ද වේ
රාගිනීට ශිවායි අවශ්‍ය වන අතර, සිය සොයුරා වන සමර්ගේ උදව් ඇතිව ඇය සීමාව ඉක්මවා කටයුතු කරයි
ශිවායි යථා තත්ත්වයට පත් කරගැනීමට රුද්‍ර සහ ඕම්කාර අනිකාව නැවත ඔබරෝයි මන්දිරය වෙත කැඳවති
අනිකාගේ මංගල සැලසුම්කරු වීමට ශිවායි තීරණය කරයි
චරිත නිරූපණය

ප්‍රධාන චරිත
 නකූල් මෙහ්තා, ශිවායි සිං ඔබරෝයි ලෙස (2016–)
 සූර්භි චාන්ද්නා, අනිකා ශිවායි සිං ඔබරෝයි ලෙස (2016–)
 කුණාල් ජායිසිං, ඕම්කාර සිං ඔබරෝයි ලෙස (2016–)
 ලීනේශ් මටූ, රුද්‍ර සිං ඔබරෝයි ලෙස (2016–)
 ශ්‍රේණු පරිඛ්, ගෞරි ඕම්කාර සිං ඔබරෝයි (විවාහයට පෙර කුමාරි ෂර්මා) ලෙස (2017–)
 මාන්සී ශ්‍රීවාස්තව, ඒසීපී භාව්‍යා ප්‍රතාප් රථෝර් ලෙස (2017–)

ආවර්තී චරිත
 නිතිකා ආනන්ද්, පිංකි ශක්ති සිං ඔබරෝයි ලෙස (2016–)
 සුභා රාජ්පුත්, ප්‍රියංකා රන්වීර් සිං රන්ධාවා (විවාහයට පෙර ඔබරෝයි) ලෙස (2016–)
 ආයුෂ් ආනන්ද්, ඒසීපී රන්වීර් සිං රන්ධාවා ලෙස (2016–)
 මහේෂ් ඨාකුර්, තේජ් සිං ඔබරෝයි ලෙස (2016–)
 ම්‍රීනාල් දේශ්රාජ්, ජාන්වී තේජ් සිං ඔබරෝයි ලෙස (2016–)
 සිරාජ් මුස්තාෆා ඛාන්, ශක්ති සිං ඔබරෝයි ලෙස (2016–)
 නව්නීන්ද්‍රා බේල්, කල්‍යාණි පෘථිවිරාජ් සිං ඔබරෝයි ලෙස (2016–)
 විශාව්ප්‍රීත් කොවුර්, රූප් සිං ඔබරෝයි ලෙස
තේජ් සහ ශක්තිගේ සොයුරියයි
(2016
2017-)
 ආර්යන් ප්‍රජාපතී, සාහිල් ලෙස
අනිකාගේ සොහොයුරායි
(2016–)
 නාමන් මුකුල්, ඛන්නා මහතා ලෙස
ශිවායිගේ ආරක්ෂකයායි
(2016–)
 පූබාලි සන්‍යාල්, මල්හෝත්‍රා මහත්මිය ලෙම
සමර් සහ රාගිනීගේ මවයි. (2017–)
 රේහනා මල්හෝත්‍රා, ස්වෙට්ලානා කපූර් ලෙස (2016–)
 අම්රපාලී ගුප්තා, කාමිනී ඛුරානා ලෙස (2017–)

ආරාධිත තරු

 නේහාලක්ෂ්මි අයියර්, සෞම්‍යා තෙන්දුල්කාර්/සෞම්‍යා රුද්‍ර සිං ඔබරෝයි ලෙස
රුද්‍රගේ හිටපු බිරිඳයි
(2016–17)
 වෘෂිකා මෙහ්තා, ඉෂානා ලෙස (2016)
 කරන් ඛන්නා, දක්ෂ් ඛුරානා ලෙස
රන්වීර්ගේ මාමායි
කාමිනීගේ සොහොයුරායි
නවීනා බෝලේ, ටියා කපූර් ලෙස
ශිවායිගේ හිටපු ආදරවන්තියයි
(2016–17)
 ක්‍රිශාන් බැරටෝ, රොමී ලෙස
දුෂ්‍යන්ත්ගේ නැගණියයි
රුද්‍රගේ හිටපු පෙම්වතියයි
(2016–17)
 ශිරීනා සම්බ්‍යාල්, රිද්ධිමා ලෙස
ඕම්කාරගේ හිටපු පෙම්වතියයි
(2016)
 සෞරභ් කුෂ්වාලා, රොබින්/දුෂ්‍යන්ත් ලෙස
ටියාගේ සැමියායි
(2016–17)
 පූජා දෝෂි, මෝනා ලෙස
ඉෂානාගේ නැගණියයි
(2016)
 සූර්භි ජ්‍යෝති, මල්ලිකා කබීර් චෞධරි ලෙස
ශිවාගේ හිටපු පෙම්වතියයි
(2016)
 ශලීන් මල්හෝත්‍රා, සිද්ධාර්ත් වික්‍රම් රාණා ලෙස
ශිවායිගේ ව්‍යාපාර ප්‍රතිවාදියායි
(2016)
 නවේද් අස්ලාම්, වික්‍රම් ප්‍රදීප් රාණා ලෙස
තේජ්ගේ ව්‍යාපාර ප්‍රතිවාදියායි
(2016)
 මානසී සාල්වි, කේතකී වික්‍රම් රාණා ලෙස (2016)
 ආශිෂ් කොවුල්, චබ්‍රා මහතා ලෙස (2016)
 ආනන්දි ත්‍රීපති, චබ්‍රා මහත්මිය ලෙස (2016)
 ශීබා චඩ්ඪා, ඉන්ස්පෙක්ටර් මාධුරී ලෙස (2016)
 නිෂි සිං, සුන්දරී ලෙස
සාහිල්ගේ නැන්දණියයි
(2016)
 අනීෂා හින්දුජා, කපූර් මහත්මිය ලෙස
ටියාගේ මවයි. ඔබරෝයිවරුන්ගේ සතුරියකි
(2016–17)
 ඉෂ් තක්කර්, දේව් චබ්‍රා
ප්‍රියංකාගේ හිටපු ආදරවන්තයායි
(2016)
 හිතේන් මේඝරාජනි, රෙයාන් චබ්රා ලෙස
සෞම්‍යාගේ හිටපු ආදරවන්තයායි
(2016)
 අංකිත් රාජ්, සමර් ජීත් මල්හෝත්‍රා ලෙස
අන්නිකාගේ ප්‍රධානියායි
(2017–)
 දනිශ් පාන්ඩෝර්, වික්‍රම් ආදිත්‍ය තාපර් ලෙස (2017-)
 සුෂ්මිතා මුඛර්ජී, ඩොලී සිං ඔබරෝයි ලෙස (2017–)
 අද්දිති ගුප්තා, රාගිනී මල්හෝත්‍රා ලෙස (2017–)
 විහා ගෝරි, බබ්ලි/බන්ටි/පාරි (බිළිඳිය) ලෙස (2017)
 අංජලී මුඛි, නයන්තාරා ලෙස
අන්නිකාගේ ව්‍යාජ මවයි. (2017)
 බරුන් සොබ්ටි, අද්වේ සිං රයිසාදා ලෙස
සිය ඊස් ප්‍යාර් කෝ ක්‍යා නාම් දූන්
කතාමාලාව ප්‍රවර්ධනයට විශේෂ නිරූපණය (2017)
 ක්‍රිති සැනොන්, ආයුෂ්මාන් ඛුරානා සහ රාජ්කුමාර් රාඕ සිය බරේලි කි බර්ෆි චිත්‍රපටය ප්‍රවර්ධනය කරමින්

ආශ්‍රේයයන්

බාහිර සබැඳි
 ඉෂ්ක්බාස් හොට්ස්ටාර් තුළ
 

2010 දශකයේ ඉන්දියානු රූපවාහිනී කතාමාලා
2016 ඉන්දියානු රූපවාහිනී කතාමාලා ඇරඹීම්
හින්දි-භාෂා රූපවාහිනී වැඩසටහන්කරණය
ඉන්දියානු නාට්‍ය රූපවාහිනී කතාමාලා
මුම්බායි පසුබිමෙහි නිර්මාණය වූ රූපවාහිනී වැඩසටහන්
ස්ටාර් ප්ලස් රූපවාහිනී කතාමාලා
රූපවාහිනී කතාමාලා
දේව් යනු පෙනින්සියුලා පික්චර්ස් විසින් නිෂ්පාදනය කරන ලද ඉන්දියානු සන්දේහ නාට්‍ය රූපවාහිනී කතාමාලාවකි
මෙහි කථාපුවත් සඳහා සංකල්පය ගොඩනගා ඇත්තේ සැබෑ සිදුවීම් ආශ්‍රයෙන් වන අතර, දේව් බර්මන් නම් රහස් පරීක්ෂකයාගේ ලෝකයට ගැළපෙන පරිදි එය ප්‍රබ්නධිත කොට ඇත
සීමිත කතාමාලාවක් වන මෙය කථාංග 26 කින් සමන්විත වන අතර, 2017 අගෝස්තු 5 දින කලර්ස් ටීවී ඔස්සේ එය විකාශය ඇරඹී ය
කථාපුවත

දේව් මගින් නිරූපණය වන්නේ විවිධ චිත්තාවේග සහ විවෘත සිදුවීම් මධ්‍යයේ දේව් ආනන්ද් බර්මන් (ආශිෂ් චෞධරි) නම් රහස් පරීක්ෂකයා කටයුතු කරන ආකාරයයි
සිය බිරිය වූ මහේක්ගේ (පූජා බැනර්ජී) අකල් වියෝවෙන් පසු, දේව් තනිකඩ දිවියක් ගතකරන්නේ මධුබාලා නම් බළල් සුරතලා ද සමගිනි
ඉන්ස්පෙක්ටර් අමෝද් නර්වේකාර් (අමිත් දෝලාවත්) සමග සමීපව කටයුතු කරයි
ඔහු සිතන්නේ ඔහුගේ බිරිඳගේ මරණය පිටුපස සිටින මොළකරු දේව් කියා ය
සාමාන්‍ය ලෙස කටයුතු කිරීමට තැත් කළ ද, දේව් සිය ‍නිවෙස් හිමිකාරිණිය වන සෝහ්රා ආපා හෙවත් සෝහ්රා රිස්වි (ජයිශ්‍රී අරෝරා) කෙරෙහි සමීප වන්නේ ඇය සිය පුත්‍රයකු මෙන් ඔහුට සලකන නිසායි
භයානක මීරා (සුමෝනා චක්‍රවර්තී) මුණගැසීමෙන් පසු, ඔහුගේ දිවිය වෙනස් මගක් කරා යොමු වේ
චරිත නිරූපණය

ප්‍රධාන චරිත
ආශිෂ් චෞධරි, රහස් පරීක්ෂක දේව් ආනන්ද් බර්මන් ලෙස
ප්‍රධාන චරිතය වන මොහු සිය බිරිය මරාදැමූයේ යැයි පැවසෙන රහස් පරීක්ෂකයෙකි
මෙහේක්ගේ සැමියායි
සුමෝනා චක්‍රවර්තී, මීරා බැනර්ජී ලෙස
සෝහ්රා අප්පාගේ නිවසේ දිවිගෙවන තනිකඩ යුවතියකි
පූජා බැනර්ජී, මෙහෙක් මිරැන්ඩා බර්මන් ලෙස
දේව්ගේ හිටපු භාර්යාව වන මැය දෙවන ප්‍රධාන කාන්තා චරිතයයි
සහාය චරිත
අමිත් දෝලාවත්, ජ්‍යෙෂ්ඨ පරීක්ෂක අමෝද් නර්වේකාර් ලෙස
පොලිස් නිලධාරියකු වන ‍මොහු කලක් මීරාගේ හොඳ මිතුරකුව සිටියේ ය
දේව් නිතරම විවිධ අපරාධ විසඳමින් මොහුට සරදම් කරන නිසා කෝපයෙන් පසුවෙයි
ජයිශ්‍රී අරෝරා, සෝහ්රා රිස්වි (සෝහ්රා ආපා) ලෙස
දේව්ගේ නිවෙස් හිමිකාරිණියයි
ආරාධිත නිරූපණය
සූර්භි ජ්‍යෝති, ෆාතිමා හයිදරි ලෙස
මහජන නීතීඥවරියකි
මතභේදය
මෙම වැඩසටහන මුලින් නම්කොට තිබුණේ දේව් ආනන්ද් ලෙස ය
කෙසේනමුත්, සුප්‍රකට නළු දේව් ආනන්ද්ගේ පවුල විසින් නිෂ්පාදකයිනට නිවේදනයක් නිකුත් කිරීමෙන් පසුව, ඔවුහු වැඩසටහනේ නම වෙනස් කිරීමට තීරණය කළහ
පිළිගැනීම

විචාරක පිළිගැනීම

දේව් විචාරකයන් වෙතින් මිශ්‍ර ප්‍රතිචාර ලබා ඇත
මෙයට තරු 5න් 3ක් ලබාදෙන බොලිවුඩ් ලයිෆ්හි ශ්‍රීජු සුධාකරන් පවසා ඇත්තේ, "ඉන්දියානු රූපවාහිනිය නැන්දම්මා-ලේලි වෘත්තාන්ත, නාගිනියන් සහ ළමුන් වැඩිහිටියන්ට විවාහ කරදෙන අවස්ථා සමග කටයුතු කරන විට, ඉන්දියානු රූපවාහිනියේ මියයමින් පවතින රහස් පරීක්ෂක කතා ගණයේ දේව් වැනි රූපවාහිනී වැඩසටහන් නිතරම පිළිගැනීමට සූදානම් ය
පළමු කථාංගයම රසවත් ජවනිකා රැසකින් සමන්විත ය
නිසැකවම ආශිෂ් චෞධරි මෙම චරිතය සඳහා උචිත ය
එයට අවස්ථාවක් ලබාදෙන්න
"

කථාංග

මේවාත් බලන්න

ආශ්‍රේයයන්

2017 ඩන්දියානු රූපවාහිනී කතාමාලා ඇරඹීම්
හින්දි-භාෂා රූපවාහිනී වැඩසටහන්කරණය
කලර්ස් (රූපවාහිනී නාළිකාව) කතාමාලා
ඉන්දියානු අපරාධ රූපවාහිනී කතාමාලා
රූපවාහිනී කතාමාලා
සාවිත්‍රි දේවි කොලිජි ඇන්ඩ් හොස්පිටල් යනු 2017 මැයි 15 සිට කලර්ස් ටීවී ඔස්සේ විකාශය ඇරඹි ඉන්දියානු රූපවාහිනී මාලා නාට්‍යයකි
මෙහි ප්‍රධාන චරිත නිරූපණය කරන්නේ ස්වර්දා තිගාලේ සහ වරුන් කපූර් විසිනි
කථාපුවත

සාවිත්‍රි දේවී කොලිජි ඇන්ඩ් හොස්පිටල් යනු වෛද්‍ය නාට්‍යයකි
මෙමගින් සාංචි නම් තරුණිය සිය මව වන ජයාගේ සිහිනය ඉටු කිරීමට උත්සාහ දරනු නිරූපණය වේ
කථාව ඇරඹෙන්නේ සාචි මිෂ්රාට සාවිත්‍රි දේවී කොලීජිය සහ රෝහලේ ඇගේ සීමාවාසික පුහුණවීම සිදු කිරීමට අවශ්‍ය වුවත් ඇගේ නම ලැයිස්තුවෙහි ඇතුළත් නොවේ
ඇගේ මිතුරියන් වන ඊශා සහ ප්‍රාග්‍යාගේ බලපෑම මත ඇය සාචි අගර්වාල් යන ව්‍යාජ නාමයකින් කටයුතු ආරම්භ කරන්නේ සිය මව වන ජයාගේ සිහිනය සැබෑ කිරීමට අවශ්‍ය නිසායි
රෝහලේ හිමිකරු වන වෛද්‍ය ආනන්ද් මල්හෝත්‍රා හමුවීමෙන් පසු, සිය දියණිය ව්‍යාජ අනන්‍යතාවකින් සේවය කරන බව ජයා වටහා ගනියි
ආනන්ද් සමග තමන්ට ඇති එදිරිවාදීත්වය ජයා සාචිට හෙළිකරයි
ජයා සිය දියණියට පවසන්නේ සාවිත්‍රි දේවී කොලීජිය සහ රෝහල සාචිගේ පියා වූ සුනිල් මිෂ්රාගේ සිහිනය වූ බවත්, ආනන්ද් ඔහුට එරෙහිව කුමන්ත්‍රණ කළ බවත් ය
ආනන්ද්ගේ පළමු බිරිඳ වූ සාවිත්‍රි යහපත් තැනැත්තියක වූ බවත්, ඇය ජයාගේ සමීප මිතුරියක වූ බැවින් ආනන්ද් සීමාවාසික ලැයිස්තුවෙන් සාචිගේ නම බලෙන් ඉවත් කොට ඇති බවත් පවසයි
වෛද්‍ය මල්හෝත්‍රා කෙරහි සාචි තුළ වූ අප්‍රසාදය ඉහළ යයි
ඔහුගේ දිවිය විනාශ කිරීමේ අරමුණින් ඇය රෝහලට ඇතුළුවන්නේ රෝහල සිය පියා පැතූ ආකාරයෙන් සංවිධානය කිරීමටයි
මෙහි දී ඇය රෝහලේ නොයෙකුත් නොමනා ක්‍රියා දකින් අතර, ඒවාට එරෙහිව නැගී සිටියි
වෛද්‍ය මල්හෝත්‍රා සහ සාවිත්‍රිගේ පුත්‍රයා වන වීර් සිය විනෝදාංගනය ලෙස රෝහල භාවිත කරන අතර, අන්‍යන්ට ඔහු ඇස් රතුවන විහිළු කරයි
ඔහු සාචිට ප්‍රිය කරයි
සාචි ද නොදැනුවත්ව ඔහුට සමීප වේ
වීර් යනු වෛද්‍ය මල්හෝත්‍රාගේ පුත්‍රයා බව දැනගැනීමෙන් පසුව, ඇය ඔහුව නොසලකා හරියි
රෝහලේ හොඳම වෛද්‍යවරයා වන වෛද්‍ය කබීර්ගේ මවගේ රෝගී තත්ත්වය නිසා ඇයට ඔහු සමග විවාහ වන්නේ යැයි රංගනයක යෙදීමට සිදුවේ
ආනන්ද් සහ ඔහුගේ දෙවන බිරිඳ වන ගායත්‍රිගේ දියණිය වන රියා මල්හෝත්‍රා ද එම රෝහලේම සේවය කරන අතර, ඇය සාචිට ඊර්ෂ්‍යා කරන අතර, කබීර්ට ප්‍රිය කරයි
එසේම ඇය බොහෝ ගැටලු ඇති කරයි
මේ නිසා වීර් සහ සාචි අතර වැරදි වැටහීම් ඇති වන අතර, සත්‍ය දැනගැනීමෙන් පසු පවා වීර් ඇයව නොසලකා හරියි
සාචි ඔහුගේ සමාව ඉල්ලා සිටිය ද, වීර් ඇයට සමාව නොදෙයි
සාචිගෙන් මඳක් ඈත්වීම සඳහා ඔහු කඳවුරක් වෙත යයි
අනෙක් අතින්, වීර් සහ ප්‍රියාගේ මෑණියන් වන සාවිත්‍රි දේවී තවමත් ජීවත්ව සිටින බවත්, ඇය කෝමා තත්ත්වයක් වැළඳී රෝහලේ 10වන මහලේ සීමිත පෙදෙසේ රඳවා සිටින බවත් සාචි දැනගනියි
ඇය මේ බව වීර්ට පවසන්නට තැත් කළ ද, එයට අවස්ථාවක් හිමි නොවේ
මේ අතර ආනන්ද් සහ සාවිත්‍රිගේ දියණිය වූ ප්‍රියා මල්හෝත්‍රාහට මානසිකව අසංතුලිතතාවයෙන් පෙළෙන වෛක්‍රාන්ත් චෞලා සමග විවාහ වන්නට බල කෙරෙයි
ඔහු ඇයව යටත් කරගන්නට උත්සාහ දරන්නේ, ඇගේ මුල් පෙම්වතා වූ සංකේත්ගේ ප්‍රේමය උදුරා ගැනීමටයි
සාචිගේ උත්සාහය නිසා සිය මෑණියන් තවමත් ජීවත් වන බව වීර් දැනගනියි
ඇයව ඉවත් කරන්නට ආනන්ද්ට ඉඩ නොදෙන බවට ඔහු පොරොන්දු වෙයි
විවාහය නවත්වන ඔහු සාවිත්‍රි දේවී තවමත් ජීවත්වන බව සියුල දෙනාට හෙළිකරයි
ඇගේ තත්ත්වයට හේතුව සහ ඇයව මෙසේ සඟවා තබන්නේ ඇයි දැයි හෙලිකරන මෙන් ඔහු ආනන්ද්ට තර්ජනය කරයි
කබීර් සහ ඔහුගේ ශිෂ්‍යයින් සාවිත්‍රිගේ තත්ත්වය තරමක් යහපත් අතට ගෙනඒමට සමත්වෙති
රියා ඔවුන්ගේ ප්‍රයත්න ව්‍යර්ථ කිරීමට තැත් කරන නමුත්, ඇය අසාර්ථක වේ
නමුත් ඇය සැමට අනතුරු හඟවයි. සිය මව පිළිබඳ අනාවරණය වූයේ සාචි නිසා බව වීර් දැනගනියි
ඔහු ඇයට සමාව දෙන අතර, ඔවුහු නැවත මිතුරු වෙති
නමුත් ආනන්ද් වීර්ට මුසාවක් පවසන්නේ සාවිත්‍රිගේ තත්ත්වයට හේතුවන ජයා මිෂ්රා සහ රොහ්ලේ ඉගෙනුම ලැබීමට සාචි යන නාමයෙන් පැමිණ සිටින ඇගේ දියණිය බවයි. වීර් එය විශ්වාස කරයි
අනෙක් අතින්, සංකේත් ප්‍රියාගේ දිවියට නැවත පැමිණෙයි
වෛක්‍රාන්ත්ගේ කාර්යාලයේ සේවය කරන ඔහු අනිකේත් යන ව්‍යාජ නාමයෙන් පෙනීසිටියි
ප්‍රියාව වෛක්‍රාන්ත්ගේ ග්‍රහණයෙන් මුදාගන්නා බවට ඔහු පොරොන්දු වේ
මේ වනවිට කබීර්-සාංචි-වීර් තුන් කොන් ප්‍රේමය පැටලී සිටිති
චරිත නිරූපණය

ප්‍රධාන චරිත
ස්වර්දා තිගාලේ, වෛද්‍ය සාංචි මිශ්රා ලෙස
වික්‍රම් සඛල්කාර්, වෛද්‍ය කබීර් කපූර් ලෙස
වරුන් කපූර්, වෛද්‍ය වීර් මල්හෝත්‍රා ලෙස

සහාය චරිත
 මෝහන් කපූර්, වෛද්‍ය ආනන්ද් මල්හෝත්‍රා ලෙස 
 හිල්පා ශිරෝද්කාර්, ජයා මිෂ්රා ලෙස
 නිෂිගන්ධා වාඩ්, සාවිත්‍රි දේවී ආනන්ද් මල්හෝත්‍රා ලෙස
 ශ්‍රැති කන්වාර්, ප්‍රියා වෛක්‍රාන්ත් චෞලා ලෙස
 ගෞතම් අහූජා, සනී මිෂ්රා ලෙස
 ආකන්ෂා සරීන්, වෛද්‍ය රියා මල්හෝත්‍රා ලෙස
 ආලියා නාස්, වෛද්‍ය බාලා ලෙස
 මේඝ්නා දත්තා, වෛද්‍ය මධූ ලෙස
 නේහා බග්ගා, වෛද්‍ය ප්‍රාග්‍යා යාදව් ලෙස
 ගාර්ව් බජාජ්, වෛද්‍ය ගාර්ව් ලෙස
 ශරන් කොවුර්, වෛද්‍ය ඉෂා නේගි ලෙස
 ඇලන් කපූර්, සංකේත් ෂර්මා ලෙස
 සොනිකා හන්දා, ගායත්‍රි ආනන්ද් මල්හෝත්‍රා ලෙස
 වන්දනා පථාක්, වෛදේහී ලෙස
 කිෂ්වාර් මර්චන්ට්, නීතා ආදර්ශ් මල්හෝත්‍රා ලෙස
 ශිවානි සෝපුරි, සුමිත්‍රා දේවි මල්හෝත්‍රා ලෙස
 යුවරාජ් මල්හෝත්‍රා, වෛක්‍රාන්ත් චෞලා ලෙස
 ආශිෂ් කොවුල්, චෞලා මහතා ලෙස
 ප්‍රියා මලික්, ෆර්නැන්ඩස් මෙනවිය ලෙස
 අපර්ණා ඝෝෂාල්, කුසුම් කපූර් ලෙස

හරස්මාරු කථාංග
 ශක්ති — අස්තිත්ව කේ ඒහ්සාස් කි 2017 ජූනි 16 — මෙම කතාමාලාවේ සෞම්‍යා පමණක් දක්නට ලැබේ
මෙය නිසි හරස්මාරු කථාංගයක් ද නොවේ
සෞම්‍යා සාවිත්‍රි දේවී රෝහල වෙත පැමිණෙන්නේ රෝගී සංක්‍රාන්ති ලිංගික පුද්ගලයකුට ප්‍රතිකාර ලබාගැනීමටයි
ඇය සාංචිගෙන් අසන්නේ ඇයට කාන්තාවක විය හැකි ද යන්නයි
දේවාංශි 2017 ජූලි 17 – 19 — දේවාංශිට අනුතරක් සිදුවන අතර, ඇය සාවිත්‍රී දේවී රෝහල වෙත පැමිණෙයි
මෙයට පෙර සාංචි දුරකථන ඇමුතම් ඔස්සේ දේවාංශිව දැනසිටින අතර, ඇය සත්‍ය අනන්‍යතාව හෙලිකරන මෙන් දේවාංශිගෙන් ඉල්ලා සිටියි
මේ අතර මා කුසුම් සුන්දරීගේ පවුල දේවාංශි හෙවත් කල්කී ෂාව සොයාගනිති
ආශ්‍රේයයන්

බාහිර සබැඳි
 සාවිත්‍රි දේවි කොලිජි ඇන්ඩ් හොස්පිටල් සඳහා වූට් තුළ ඇති ගිණුම

කලර්ස් (රූපවාහිනී නාළිකාව) කතාමාලා
හින්දි-භාෂා රූපවාහිනී වැඩසටහන්කරණය
ඉන්දියානු වෛද්‍ය රූපවාහිනී කතාමාලා
2017 ඉන්දියානු රූපවාහිනී කතාමාලා ඇරඹීම්
රූපවාහිනී කතාමාලා
ආරම්භ්
කහානි දේව්සේනා කි යනු රෝස් ඕඩියෝ විෂුවල්ස් වෙතින් නිෂ්පාදිත ඉන්දියානු රෙතිහාසික ප්‍රබන්ධ සීමිත රූපවාහිනී කතාමාලාවකි
2017 ජූනි 24 සිට 2017 සැප්තැම්බර් 10 දක්වා මෙය ස්ටාර් ප්ලස් නාළිකාවෙන් සති අන්තවල විකාශය විය
මෙම කථාව ගෙතී ඇත්තේ ද්‍රවිඩියානුවන් සහ ආර්යයන් අතර ඇති සතුරුභාවය තේමා කරගනිමිනි
මෙම කතාමාලාව රචනා කරන ලද්දේ කේ. වී. විජයේන්ද්‍ර ප්‍රසාද් විසිනි
කථාපුවත
පුරාතන ඉන්දියාවේ ඉන්දු නිම්න ශිෂ්ටාචාරයේ පරිහානිය සහ වෛදික යුගයේ ආරම්භය පසුබිම් වී ඇති මෙමගින් ද්‍රවිඩියානුවන් සහ ආර්යයන් අතර ඇතිවන යුද්ධය තේමා කොටගෙන ඇත
චරිත නිරූපණය
ආර්යයන්
රාජ්නියේෂ් දග්ගල්, වරුන්දේව් ලෙස
ආර්ය ප්‍රධානියෙකි
පක්ෂපාතී සහ ද්කෂ සෙන්පතියෙකි
ඔහු ජල්දේව්/ශිව්ගාම් ලෙස නැවත උපත ලබන අතර ද්‍රාවචලන ශක්තිය හිමි ය
දේවසේනාව මරාදැමීමේ මෙහෙයුහට ඔහුව පත්කෙරේ
විපුල් ගුප්තා, වීර් අභෲක් ලෙස
වෙස්වලාගැනීමේ ප්‍රවීණයෙකි
මුලින් වරුන්දේව්ට ඊර්ෂ්‍යා කරන මොහු පසුව ඔහුගේ මිත්‍රයකු බවට පත්වන්නේ මොහුය රැකගැනීමට වරුන්දේව්ගේ පියා දිවි පිදීමත් සමගයි
තේජ් සප්රු, ආර්යයන්ගේ ප්‍රධාන පුරෝහිත අග්නිමිත්‍ර ලෙස
ආර්යයන් මෙහෙයවන මොහු ඉන්ද්‍රගේ අනුගාමිකයෙකි
ආරව් චෞධරි, පුරෝහිත ඉන්ද්‍රමිත්‍ර ලෙස
අග්නිමිත්‍රගෙන් පැවනෙන්නෙකි
ආර්ය ප්‍රධානියකු වන මොහුට ද අග්නිමිත්‍රට සේම දිව්‍යමය බලයන් හිමි ය
ඔහුගේ එකම අරමුණ ද්‍රවිඩයන් සහ ඔවුනගේ කුමරිය වන දේවසේනාව විනාශ කිරීමයි
සල්මාන් ෂෙයික්, සිවාන් ලෙස
වරුන්දේව්ගේ හොඳම මිතුරායි
ආර්යය‍න්ගේ මගපෙන්වන්නායි
දේව්සේනාට පෙම් කිරීමට මොහු වරුන්දේව්ව පොළඹවයි.
නිශාන්ත් තන්වාර්, මහීෂ ලෙස
දෛවෝපගත දරුවෙකි
මොහුව දේව්සේනා සමග විවාහය තීන්දු කොට ඇත
දේව්සේනාගේ පියාව පැහැරගැනීමට සාල්‍යා රැජින විසින් මොහුව පිටත් කරයි
මොහුට අග්නි මෙහෙයවීමේ හැකියාවක් ඇත
තරුන් ඛන්නා, වීර කායාස්ථ ලෙස
වරුන්දේව් විසින් මොහුව නිම්චවරුන්ගෙන් බේරාගනියි
නමුත් දැඩිසේ තුවාල වන මොහු මියයයි
ෂාහ්බාස් ඛාන්, ජල්දේව්ගේ පියා ලෙස
ඩොලී සෝහි, ජල්දේව්ගේ මව ලෙස
කුණාල් භාටියා, මණිකර්ණිකා ලෙස
මහීෂි දේවී දෙවොලේ සංක්‍රාන්තිලිංගික පූජකවරියකි
මැයට පොළොව හැසිරවීමේ හැකියාව ඇත
ද්‍රවිඩියානුවන්

කාර්තිකා නායිර්, දේවසේනා ලෙස
ද්‍රවිඩියානු සිහසුනේ රැජින වීමට සිටින කුමරියයි
රූමත්, නිර්භීත සහ පක්ෂපාතී තැනැත්තියකි
සිය රාජවංශය වෙනුවෙන් ඇය දිවි පුදයි
වසර 200කට පසු, ඇය නැවත උපත ලබන අතර දේවසේනා නමින්ම නම් කෙරේ
දෛවෝපගත තැනැත්තියක වන මැය ද්‍රවිඩයන්ට අහිමි වූ භූමිය නැවත ලබාගැනීමට සටන් කරයි
දක්ෂ සහ බුද්ධිමත් සෙබලියකි
මැයට හිමායන හැකියාවක් ඇත
තනූජා, හාහුමා ලෙස
ද්‍රවිඩ සිහසුනේ ආරක්ෂිකාව සහ ශාස්ත්‍රකාරිණියයි
ඇය නොයෙකුත් සර්පයින් පිරිවරා සිටියි
වසර 400කට අධික කාලයක් ජීවත් වන ඇය ද්‍රවිඩයන් මෙහෙයවයි. දිවැස් ඇත්තියක වුව ද, ඇය එම සිදුවීම් පැහැදිළිව වටහා ගැනීමට අපොහොසත් ය
ජෝයි සේන්ගුප්තා, ආර්වමුදන් ලෙස
දේව්සේනාගේ පියායි
ඇයගේ පුහුණුකරුවා මොහු ය
සටනේ ධී වරුන්දේව් විසින් මොහුව බේරාගනියි
ද්‍රවිඩියානු නීතිය අනුව, සතුරකු විසින් මොහුව බේරාලූ නිසා අවඡාවට පත්කොට හිස ගසා දැමීමට නියම වේ
නමුත් දේවසේනා මෙය අනුමත නොකරයි
සිය පියාට ගෞරවනීය මරණයක් ලබාදීමට රැජින ලෙස කිරුළු පළඳින ඇය සිය පියාව මරාදමයි
ඌෂා ජාදව්, තංගම් ලෙස
ද්‍රවිඩියානුව්නගේ ප්‍රධාන ආදිපාදවරියයි
කෲර සෙන්පතිනියකි
හාංසා සිං, දයාලිනී ලෙස
දේවසේනාගේ නැන්දිණිය වන මැයි ඇගේ ආරක්ෂිකාවකි
මැයි කපටි කෲර තැනැත්තියකි
බලලෝභී තැනැත්තියක වන මැය හැමවිටම දේවසේනාව මරාදමා රාජ්‍යයේ රැජින වීමට සැලසුම් කරයි
මධූ, සම්භවීජා රැජින සහ සම්භාව් ප්‍රදේශයේ පද්මවීජා ලෙස
සම නිවුන් සොයුරියන් ය
සම්භවීජා පක්ෂපාතී නිර්භීත රැජිනකි
ඇය දේවසේනාගේ මවයි. නමුත් ඇගේ කෲර සොයුරිය විසින් මායා කැඩපතක ආධාරයේන ඇයව සිරගත කරයි
පද්මවීජා යනු සම්භවීජාගේ කෲර සොයුරියයි
ඇය මායාකර්මයේ කෙල පැමිණියෙකි
ඇය සිය සොයුරියගේ සැමියාට ආකර්ෂණය වන අතර, සිය සොයුරිය සිරගත කරයි
දේවසේනාව මරාදැමීමට ඇය සැලසුම් කරයි
ඇය මහීෂට ආකර්ෂණය වේ
මෙම නිවුන් සොයුරිය්න දෙදෙනාගේ දිවිය සහ මරණය ද එකට බැඳී ඇත
පරාස් ඡබ්‍රා, කාල් කේතු ලෙස
වේශය වෙනස් කිරීමෙහි සමත් මිනිසෙකි
දේවසේනාව මැරීමට මොහුව පත්කොට ඇත
දේවසේනා විසින් මොහුව ගල්කොට විනාශ කරනු ලබයි
යශශ්‍රී මසුර්කාර්, මේඛලා කුමරිය
පද්මවීජාගේ දියණියයි
ඇය සෙල්ලක්කාර රූමත් තැනැත්තියනි
ඇය ජල්දේව්ට පෙම් කරයි
ඇය සහ ඇගේ සොයුරිය දේවසේනා අතර විශේෂිත මිත්‍රත්වයක් ඇත
සෝනි සිං, ස්‍යාලා රැජින ලෙස
ද්‍රවිඩියානු භූමියේ පාලිකාවකි
අවිවාහක තැනැත්තියක වන මැය සිලම්භන්ට ප්‍රිය කරයි
සම්භවීජාව මරාදැමීමට සැලසුම් කරන මැයි සිලම්භන්ව පැහැර ගනියි
වකාර් ෂෙයික්, සිලම්භන් ලෙස
සම්භවීජාගේ සැමියායි
පක්ෂපාතී සැමියකු වන මොහු සිය භාර්යාව වන සම්භවීජාගේ තීරණයන්ට සහාය පළකරයි
ආශ්‍රේයයන්

බාහිර සබැඳි
ආරම්භ් සඳහා හොට්ස්ටාර්හි ඇති ගිණුම

ස්ටාර් ප්ලස් රූපවාහිනී කතාමාලා
2017 ඉන්දියානු රූපවාහිනී කතාමාලා ඇරඹීම්
2017 ඉන්දියානු රූපවාහිනී කතාමාලා අවසන් වීම්
ඉන්දියානු වීරකථා රූපවාහිනී කතාමාලා
පුරාතන ඉන්දියාව පසුබිමෙහි නිර්මාණය වූ රූපවාහිනී කතාමාලා
ඉන්දියානු රූපවාහිනී කෙටි කතාමාලා
රූපවාහිනී කතාමාලා
ව්‍යවච්ඡේද විද්‍යාව තුළ, අංසඵලකය (බහුවචනය අංසඵලක) හෙවත් උරපතුව හෝ උරපතු ඇටය ලෙස හැඳින්වෙන්නේ ප්‍රගණ්ඩාස්ථිය (උඩු බාහුව) අක්ෂකාස්ථිය සමග සම්බන්ධ කරන අස්ථියයි
මෙය සමග සම්බන්ධ වන අස්ථි සේම අංසඵලකය ද යුගලමය වේ
සිරුරේ වම්පස ඇති අංසඵලකය දළ වශයෙන් දකුණුපස අංසඵලකයේ දර්පණ ප්‍රතිබිම්බයක් වැනි ය
‍මුල්කාලීන රෝම යුගයේ ජනයා විශ්වාස කළේ මෙම අස්ථිය කුඩා සවලක් වැනිය කියායි
ලතින් වෛද්‍ය ශබ්ද මාලාව තුළ උරපතු ඇටය omo ලෙස වහරනු ලබයි
අංසඵලකය මගින් උර මේඛලාවේ පසුපස කොටස සාදයි
මිනිසුන් තුළ පැතලි අස්ථියක් වන මෙය දළ වශයෙන් ත්‍රිකෝණාකාර හැඩැති ය
මෙය උරස් කූඩුවේ අපරපාර්ශ්වික පෙදෙසෙහි ස්ථානගත වී ඇත
ගැලරිය

මේවාත් බලන්න 

 Scapulimancy/Oracle bone

ආශ්‍රේයයන් 
 

 Nickel, Schummer, & Seiferle
Lehrbuch der Anatomie der Haussugetiere
බාහිර සබැඳි 

  - "ඉහළ අන්තයන්හි සන්ධි
අංසඵලකය"
 
 
  
()

අංසඵලකය
ඉහළ ගාත්‍රයේ අස්ථි
පැතලි අස්ථි
උරහිස
පරිණීතා (විවාහක ස්ත්‍රිය) යනු 2005 ඉන්දියානු සංගීතමය ප්‍රේම වෘත්තාන්ත නාට්‍ය චිත්‍රපටයකි
මෙය සරත් චන්ද්‍ර චට්ටෝපාධ්‍යායගේ පරිණීතා නම් 1914 බෙංගාලි නවකථාවේ අනුවර්තනයකි
ප්‍රදීප් සර්කාර්ගේ කුළුඳුල් අධ්‍යක්ෂණය වන මෙහි තිරරචනය සහ නිෂ්පාදනය සිදුකරන ලද්දේ විධූ විනෝද් චොප්රා විසිනි
‍චිත්‍රපටයේ ප්‍රධාන චරිත නිරූපණය කරන්නේ විද්‍යා බාලන් (ඇගේ බොලිවුඩ් ආගමනය), සයිෆ් අලි ඛාන් සහ සංජේ දත් විසිනි
රායිමා සේන් මෙහි සහාය චරිතයක් වන ලලිතාගේ ඥාති සොයුරියගේ චරිතය නිරූපණය කරයි
සාබ්‍යසචි චක්‍රබර්තී මෙහි ශේඛර්ගේ පියාගේ චරිතය නිරූපණය කරයි
දියා මීර්සා මෙහි ශේඛර් සමග විවාහ ගිවිසගන්නා තැනැත්තිය ලෙස පසුබිම් චරිතයක් නිරූපණය කරන අතර, රේඛා මෙහි රාත්‍රී සමාජශාලා ගායිකාවක ලෙස වැදගත් පසුබිම් චරිත නිරූපණයක් සිදුකරයි
පරිණීතා ප්‍රධාන වශයෙන්ම ගෙතී ඇත්තේ මෙහි ප්‍රධාන චරිත වන ලලිතා සහ ශේඛර් වටා ය
ළමාවියේ සිටම ශේඛර් සහ ලලිතා මිතුරන් වූ අතර, ක්‍රමයෙන් ඔවුන්ගේ මිත්‍රත්වය ප්‍රේමයක් බවට පරිවර්තනය වේ
වැරදි වැටහීම් ගණනාවකින් පසුව, ශේඛර්ගේ පියාගේ කුමන්ත්‍රණ හේතුවෙන් ඔවුන් දෙදෙනා වෙන්වේ
කථාව තවත් සංකීර්ණ වන්නේ ලලිතාගේ පවුලට උපකාර කරන ගිරිෂ්ගේ පැමිණීමත් සමගයි
ක්‍රමයෙන් ශේඛර්ගේ ප්‍රේමය සිය පියාගේ තණ්හාධික ස්වභාවය පරදවමින් ලලිතා කරා ඇදෙයි
මෙම චිත්‍රපටය ඉන්දියානු සාහිත්‍යයේ සහ සිනමාවේ වැදගත් සන්ධිස්ථානයක් වේ
පූර්ව-නිකුතු බාධා පැමිණිය ද, මෙය විචාරක ඇගයුමට පාත්‍ර විය
මෙය ෆිල්ම්ෆෙයාර් සම්මාන ඇතුළු වැදගත් ස්මමාන උළෙලවල්හි දී සම්මාන හිමි කරගත්තේ ය
අධ්‍යක්ෂකවරයා හොඳම ප්‍රථම චිත්‍රපටය සඳහා ජාතික සම්මානය හිමිකරගත්තේ ය
පරිණීතා ප්‍රමුඛ අන්තර්ජාතික චිත්‍රපට උළෙලවල්හි දී ද ප්‍රදර්ශනය කොට ඇත
කථාපුවත
කථාවට පසුබිම් වන්නේ කොල්කතාවයි. මෙහි ආදි කල්කටාවේ දර්ශන නිරූපණය වන්නේ යුගය පිළිබඳ කථිකයාගේ (අමිතාභ් බච්චන්) හැඳින්වීමත් සමගිනි
කථාව යොමුවන්නේ ශේඛර් සහ ධනවත් කර්මාන්තකරුවකුගේ දියණිය වන ගායත්‍රි ටන්ටියාගේ විවාහ රාත්‍රියේයි
ශේඛර්ගේ පියා යනු නවීන් රෝයි ලෙස හඳුන්වාදෙනු ලබන අතර, ශේඛර් මෙම අවස්ථාව සඳහා සූදානම් වෙමින් සිටියි
ඒ අතර ඔහුට ලලිතා සිය නමින් අමතනු මැවී පෙනේ
පහළ මහළෙහි සංගීත කටයුතු ඇරඹෙන අතර, ශේඛර්ට වසුන්ධරා මුණගැසෙයි
සිය අසල්වැසි ඇගේ සැමියා වූ ගුර්චරන්ගේ මරණින් පසු, ඇගේ බෑණා වූ ගිරිෂ් (සංජේ දත්) විසින් ඇගේ පවුලට උපකාර කොට තිබිණි
මේ අතර මේ අවස්ථාවට පැමිණ සිටින ලලිතා ශේඛර් ඉදිරියේ හැසිරෙන්නේ ඔහුව නොදන්නා අයකු මෙනි
එසේ කථා කිරීම පිළිබඳ ශේඛර් ඇයට අවවාද කරයි
කෝප වූ ශේඛර් නැවත නිවස තුළට පැමිණ පියානෝවේ තමන් ප්‍රියතම ස්වරය වාදනය කරන්නට පටන් ගනියි
අතීතාවර්ජනයක් සිදුවන අතර, එහි දී ලාබාල වියේ ශේඛර් සිය පියානෝවෙන් රබින්ද්‍රනාත් තාගෝර්ගේ ස්වරයක් වාදනයකරන අයුරුත්, ලලිතාසහ කොයෙල් ඔහුව වට කර සිටි අයුරුත් දැක්වේ
සිය දෙමාපියන් මෝටර් රථ අනතුරකින් මරණයට පත්වීමත් සමග ලලිතා ගුර්චරන්ගේ පවුල සමග ජීවත්වේ
කොයෙල් ඇගේ ඥාති‍ සොහොයුරිය වූ අතර, චාරු ඇගේ අසල්වැසියා විය
ශේඛර්ගේ මනසෙහි මෙසේ සිදුවීම් මාලාවක් මැවෙන විට ඔහු ගීතය ගායනා කරන්නේ ශෝකයෙන් සහ පරාජිතභාවයෙන් පිරි හඬකිනි
කාලයත් සමග වැඩිවියට පත් ඔවුහු සමීප මුතරන් බවට පත්ව සිටියහ
හිතුවක්කාර සහ සංගීතකාමී තරුණ ශේඛර් සිය දිනය ගත කරන්නේ රබින්ද්‍රනාත් තා‍ගෝර්ගේ හෝ එල්විස් ප්‍රෙස්ලිගේ ගීත වාදනය කරමින් සහ ලලිතා සමග නව ගීත නිර්මාණයෙහි යෙදෙමිනි
සිය පියා‍ගේ ව්‍යාපාර කෙරෙහි ඔහුට උන්නදුවක් නොමැති විය
පියා ශේඛර්ව ධනවත් කර්මාන්තකරුවකුගේ දියණිය වන ගායත්‍රි ටන්ටියාට විවාහ කරදෙන්නට තීරණය කරයි
රූමත් නමුත් කුරිරු තැනැත්තියක වූ ගායත්‍රි සමග විවාහ වීමට ශේඛර් විරෝධය දක්වයි. මේ අතර, මේ අතර ලන්ඩනයේ ව්‍යාපාරිකයකු වන ගිරිෂ් චාරුගේ නිවස වෙත පැමිණෙයි
ගිරිෂ් ලලිතාට ආකර්ෂණය වන අතර, කොයෙල් ගිරිෂ්ට ආකර්ෂණය වන බැව් පෙනේ
ලලිතා සහ ගිරිෂ් අතර ඇති සමීප මිත්‍රත්වය‍ට ශේඛර් ඊර්ෂ්‍යා කරයි
එක් දිනෙක, රෝයිගේ කාර්යාලයෙහි සේවය කරන ලලිතා ගුර්චරන්ගේ පාරම්පරික වලව්වෙහි සිදු කරන්නට නියමිත හෝටල් ව්‍යාපෘතියක් දැක කම්පනයට පත්වේ
මින් පෙර ගුර්චරන් සිය වලව්ව ඇපයට තබා නවීන් රෝයිගෙන් මුදලක් ණයට ලබාගෙන තිබිණි
මාස කිහිපයක් ඇතුළත එම මුදල් නැවත නොගෙවුවහොත්, නවීන් රෝයි සිය දේපළ අත්පත් කරගන්නා බව ඇය වටහා ගනියි
ක්ෂණිකව ඇය ශේඛර් වෙත යන්නේ ඔහුගෙන් මුදලක් ණයට ඉල්ලා ගැනීමටයි
නමුත් නොයෙකුත් සිදුවීම් නිසා ඇයට මේ බව පැවසිය නොහැකි වේ
මේ බව දැනගන්නා ගිරිෂ් ඇගේ මුදල් ප්‍රශ්නය විසඳන්නේ ගුර්චරන් සිය ව්‍යාපාර හවුල්කරුවකු බවට පත් කරගනිමිනි
ගුර්චරන් ණය මුදල නැවත පියවා දමන අතර, ලලිතා තමන්ගෙන් නොමැතිව ගිරිෂ්ගෙන් මුදල් ඉල්ලා ගැනීමට හේතුව කුමක්දැයි ශේඛර් කල්පනා කරයි
එක් ශුභ රාත්‍රියක, ශේඛර් සහ ලලිතා මාල පළඳවාගනිමින් සිය "විවාහය" සම්පූර්ණ කරන්නේ කිසිවකුටත් නොදැනයි
ව්‍යාපාරික කටයුත්තකට ශේඛර් ඩාර්ජීලිං වෙත ගිය පසු, නවීන් රෝයි සිය හෝටල් ව්‍යාපෘතිය කඩාකප්පල් කිරීම සම්බන්ධව ලලිතාට බැණ වදියි
මින් ලලිතා අවමානයටත්, ලැජ්ජාවටත් පත්වේ
සිය සම්බන්ධතාවේ අවසානය සනිටුහන් කරමින් රෝයි සිය නිවස සහ ගුර්චරන්ගේ නිවස අතර තාප්පයක් තනවයි. මෙය දරාගැනීමට නොහැකි ගුර්චරන්ට හෘදයාබාධයක් වැළඳේ
ශේඛර්ගේ පැමිණීමෙන් පසුව, රෝයි ඔහුට ඔහුගේ මවගේ සහ ගුර්චරන්ගේ රෝගී තත්ත්වය පිළිබඳ හෙළිකරන අතර, ව්‍යාජ ලෙස ලලිතා සහ ගිරිෂ්ගේ විවාහයක් පිළිබඳ සටහනක් ලබා දෙයි
විවාහය පිළිබඳ අසා ලලිතා කෙරෙහි අමනාප වන ශේඛර් ඇයට රවා බලයි
මේ අතර, ගිරිෂ් ගුර්චරන්ගේ පවුල ද සමගින් ලන්ඩනය වෙත යන්නේ හෘද ප්‍රතිකාර සඳහායි
ඔවුන් නැවත ලන්ඩනයේ සිට පැමිණීමත් සමග, වැරදි වැටහීම් ඇති කරගත් ශේඛර් සිතන්නේ ගිරිෂ් සහ ලලිතා විවාහ වී ඇති බවයි. මේ නිසා ඔහු ගායත්‍රි සමග විවාහ වීමට කැමැත්ත පළ කරයි
ශේඛර්ගේ විවාහ රාත්‍රියේ ගිරිෂ් පැමිණ ඔහුට ගුර්චරන්ගේ වලව්වේ හිමිකම් ඔප්පුව ලබාදෙයි
ගිරිෂ් කොයෙල් සමග විවාහ වූ බවත්, ලලිතා ඔහුගේ විවාහ යෝජනාව ප්‍රතික්ෂේප කළ බවත් අසා ශේඛර් විස්මයට පත්වේ
අවසානයේ සිය පියාට එරෙහි වන ශේඛර් පවුල් දෙක වෙන්කළ තාප්පය බිඳහෙළයි
අනතුරුව ඔහු ලලිතාව සිය නිවස වෙත කැඳවාගෙන එන අතර, සිය නව මනාලිය දැක ශේඛර්ගේ මව අතිශයින් ප්‍රීතියට පත්වේ
චරිත නිරූපණය
 විද්‍යා බාලන්, ලලිතා ලෙස
ශේඛර් කෙරෙහි නොසිඳෙන ප්‍රේමයෙන් සහ ගෞරවයෙන් යුතුව දිවිගෙවන කාන්තාවකි
මියුරු ගායිකාවක ද වන මැය, දෝෂාරෝපණ හමුවේ පවා සිය ගෞරවය රැකගැනීමට සමත් ය
සයිෆ් අලි ඛාන්, ශේඛර් රෝයි ලෙස
ලිලතා කෙරෙහි පෙම් කරන මොහු ගිරිෂ්ට ඊර්ෂ්‍යා කරයි
මොහු දක්ෂ සංගීතඥයෙකි
අවසානය තෙක් ඔහු තමන් කෙරෙහිම තරහෙන් යුතුව දැඩි පුද්ගලයකු බවට පත්ව සිටියේ ය
සංජේ දත්, ගිරිෂ් ලෙස
සරල, අවංක තැනැත්තකු වන මොහු ලලිතාට උපකාර කරයි
රායිමා සේන්,‍ කොයෙල් ලෙස
ලලිතාගේ දඟකාර ඥාති සොයුරිය වන මැයි සෑම මොහොතක්ම සතුටින්, ක්‍රියාශීලීව ගත කරන්නට උත්සාහ කරයි
දියා මීර්සා, ගායත්‍රි ලෙස
කෙටි නමුත් කෲර චරිතයකි
මැය සිය රූමත්බවින් ශේඛර්ව රවටා ගැනීමට තැත් කරයි
සාබ්‍යසචි චක්‍රබර්තී, නවීන් රෝයි ලෙස
දැඩි, කෲර සහ කපටි ව්‍යාපාරිකයෙකි
ඔහු මානව වටිනාකම් අගය නොකරන්නකු වන අතර, මුදල්වලට කෑදර අයෙකි
සුරින්දර් කොවුර්, රා‍ජේශ්වරී ලෙස
ශේඛර්ගේ මව වන මැය සිය සැමියාගේ ක්‍රියා කලාපය අප්‍රිය කරන අතර, සිය අසල්වැසියන්ට සත්කාර කරයි
ටීනා දත්තා, යොවුන් ලලිතා ලෙස
 සුප්‍රියා ශුක්ලා, සුනීතා ලෙස
 නිනාද් කමත්, අජිත් ලෙස
 රේඛා, "කේසි පහේලි සින්දගානි" ගීතයේ විශේෂ නිරූපණය තුළ
 ජෝර්ජ් බේකර්, සර් විලිටම් එක්හාර්ට් ලෙස

නිෂ්පාදනය

මූලිකාංග 
පරිණීතා අධ්‍යක්ෂණයට පෙර, ප්‍රදීප් සර්කාර් ප්‍රචාරණ ක්ෂේත්‍රයේ ප්‍රචලිතව සිටියේ ය
වර්ෂ 17ක මුඛ්‍යාධාරා දැන්වීම්කරණය සහ වර්ෂ 7ක ප්‍රචාරක චිත්‍රපට-නිර්මාණ සහ වානිජ සිනමා පළපුරුද්දක් ඇති ඔහු, වෙළඳ දැන්වීම් 1000ක් පමණ සහ සංගීත වීඩියෝ 15ක් සම්පූර්ණ කොට ඇත
නිෂ්පාදක විධූ විනෝද් චොප්රා ඔහුගේ සංගීත වීඩියෝ කෙරෙහි උනන්දු වූ අතර, මිෂන් කාෂ්මීර් (2000) චිත්‍රපටයේ ඇතැම් සංගීත වීඩියෝ අධ්‍යක්ෂණයට ඔහු සර්කාර්ව සම්බන්ධ කරගත්තේ ය
සංගීත වීඩියෝ රූගතකරණයේ සිය ස්ථානය සනිටුහන් කරගැනීමෙන් පසු, සර්කාර් පරිණීතා රූගත කිරීමේ අදහස චොප්රාට ලබා දුන්නේ ය
අනුතරුව චිත්‍රපටයේ නිර්මාණ කටයුතු ඇරඹිණි
නවකථාව සමග චිත්‍රපටය සැසඳීමේ දී, චොප්රා පැවසූයේ බිමාල් රෝයිගේ 1953 එම නමම ඇති චිත්‍රපටය මෙන් නොව මෙයට පසුබිම් වී ඇත්තේ 1962 වර්ෂය බවයි. ඔහු පැවසූයේ චිත්‍රපටයේ පිටපත ගොඩනැගීමට ඔවුනට වර්ෂ එක හමාරක් පමණ ගතවූ බවත්, එයට නව චරිත එකතු කරමින්, නවකථාවේ ප්‍රමුඛව දක්වා නොමැති චරිත ඉස්මතු කළ බවත් ය
වෙනත් සම්මුඛ සාකච්ඡාවක දී, චොප්රා පැවසූයේ තමන් තිරරචනයේ දී සක්‍රීයව දායක වූයේ චිත්‍රපටය නවකථාවේ අනුවර්තනයක් වූ නිසා බවයි. සිනෙමා අනුවර්තනයේ දී, චොප්රා එහි ගෞරවය සර්කාර් සහ නටරාජන් සුබ්‍රමණියම් (චිත්‍රපටයේ සිනෙමාරූපක) හට පළකළේ මනරම් දෘශ්‍යයන් සැපයීම නිසායි
සයිෆ් අලි ඛාන් වරක් පැවසූයේ චිත්‍රපටය මුලින් සමකාලීන ආකාරයට තැනීමට උත්සාහ කළ බවයි. චිත්‍රපට නිෂ්පාදක කණ්ඩායමට එම නිරූපණය එතරම් චිත්තාකර්ෂණීය නොවන බැව් හැඟී ගිය පසු, රූගත කිරීම් 60 දශකයේ පෙනුමකින් යුක්තව සිදුකරන ලදී
චොප්රා වරක් සර්කාර්ගේ චිත්‍රපට-නිර්මාණ හැකියාව පිළිබඳරස කථාවක් හෙළිකළේ ය
ඔහු පැවසූයේ ඔහු චිත්‍රපටයේ වියදම් සඳහා කිසිදින පෞද්ගලිකව චෙක්පත් අත්සන් නොකළ බවයි. ඔහු මුදල් සර්කාර්ගේ බැංකු ගිණුමට තැන්පත් කළ අතර, චෙක්පත් සර්කාර් සහ ඔහුගේ බිරිඳ විසින් පරීක්ෂා කොට අත්සන් කරන ලදී
නළුවරණය 
චොප්රා සම්මුඛ සාකච්ඡාවක දී පැවසූයේ පරිණීතාහි ප්‍රධාන චරිත ද්විත්වය සඳහා වූ පළමු තේරීම සයිෆ් අලි ඛාන් සහ විද්‍යා බාලන් නොවූ බවයි. සැබැවින්ම මුලින් අභිෂේක් බච්චන් ශේඛර් ලෙසත්, සයිෆ් අලි ඛාන් ගිරිෂ් ලෙසත් රංගනයට තෝරාගෙන තිබිණි
කෙසේනමුත්, අභිෂේක් ව්‍යාපෘතියෙන් ඉවත් වූ අතර, සයිෆ් චරිතය වෙනස් කරගැනීමට කැමති විය
මේ බව සනාථ කරමින් සම්මුඛ සාකච්ඡාවක දී සයිෆ් පැවසූයේ සර්කාර්ට සිය හැකියා පිළිබඳ විශ්වාසයක් පැවතුණ ද, චොප්රා ඔහුව ලබාගැනීමට එතරම් උනන්දු නොවූ බවයි.

විද්‍යා බාලන් පිළිබඳ තේරීමට මුල් වූයේ ඇය සර්කාර් සමග සංගීත වීඩියෝ තුනක් කටයුතු කොට ලද අත්දැකීම් ය
චොප්රා පැවසූයේ විද්‍යා මාස හයක් පුරා තිර පරීක්ෂාවන්ට ලක් කළ බවත්, ඉන් පසුව ඔවුන් ඇගේ රංගන හැකියා විශ්වාස කළ බවත් ය
සයිෆ් වරක් පැවසූයේ තමන් විද්‍යාගේ රංගන හැකියා පිළිබඳ දැන නොසිටියේ පරිණීතා ඇගේ පළමු චිත්‍රපටය වූ නිසා බවයි. ඒ නිසා ඔහු ඓශ්වර්යා රායි හෝ රාණි මුඛර්ජී වැනි පිළිගත් නිළියක සමග කටයුතු කරන්නට සිතා සිටියේ ය
කෙසේනමුත්, විද්‍යා ලලිතාගේ චරිතය නිරූපණය කළ අයුරු දැකීමෙන් පසුව, ඔහුගේ ඇගේ රංගනය කෙරෙහි බෙහෙවින් පැහැදුණේ ය
විද්‍යා ලලිතා‍ගේ චරිතය නිරූපණයට පෙළඹුණේ ප්‍රවීණයන් සමග මනහර චරිතයකින් ක්ෂේත්‍රය වෙත සිය ප්‍රවිෂ්ඨය සනිටුහන් කිරීමට අවස්ථාව හිමිවන නිසායි
සංජේ දත්ව තෝරාගැනුණේ ඔහුගේ බහුශ්‍රැතිභාවය නිසා බැව් වරක් සම්මුඛ සාකච්ඡාවක දී චොප්රා පැවසී ය
සංජේගේ සුහදශීලී  ස්වභාවය ද චිත්‍රපටය නිර්මාණයේ දී වාසිදායක වූ බව ඔහු පැවසී ය
දියා මීර්සා පිටපතට ප්‍රිය කළ  අතර කෙටි චරිතයක් වුව ද, දුෂ්ට ගායත්‍රී චරිතය නිරූපණයට ඇය සිය කැමැත්ත පළකළා ය
රායිමා සේන්ට ද චොප්රා සහ සර්කාර් දෙපළ සමග කටයුතු කිරීමට අවශ්‍ය විය
ප්‍රවීණ නිළි රේඛා පසුබිම් රංගනයෙන් දායක වූයේ "කේසි පහේලි සින්දගානි" ගීතයට ඇය ප්‍රිය කළ නිසායි
රූගතකරණය සහ සංගීතය 
සර්කාර් කොල්කතා නගරය හොඳින් දැන සිටි නිසා, චිත්‍රපටය ප්‍රධාන වශයෙන්ම රූගත කෙරුණේ එහි ය
චිත්‍රපටයේ වැඩි ප්‍රමාණයක් කොල්කතාහි රූගත වුව ද, එහි සුළු කොටසක් ඩාර්ජීලිංහි රූගත කෙරිණි
60 දශකය ප්‍රතිනිර්මාණයට නිෂ්පාදකයන් විසින් ප්‍රයත්න රැසක් දරන ලදී
උදාහරණයක් ලෙස චොප්රා පැවසූයේ චිත්‍රපටයේ ශේඛර් පැද යන කොළ පැහැ කාරය සපයාගැනීම ඉතා දුෂ්කර වූ බවත්, ඒ සඳහා අධික මුදලක් වැයවූ බවත් ය
චොප්රා "පියු බොලේ" ගීතයේ දී භාවිතා කළ පියානෝව සහ "කස්තෝ මසා" ගීතයට භාවිතා කළ සෙල්ලම් දුම්රියේ සත්‍යභාවය සනාථ කළේ ය
චරිතවල පෙනුම පිළිබඳ සැලකීමේ දී, මීර්සා පැවසූයේ 60 දශකයේ පෙනුම අංගරචනා ශිල්පී විද්‍යාධර් විසින් හොඳින් ග්‍රහණය කරගත් බවයි. "කේසි පහේලි සින්දගානි" ගීතයට පාදක වූයේ ලුවිස් ආම්ස්ට්‍රෝංගේ "A Kiss to Build a Dream on" ගීතයේ තනුව බවයි.

පරිණීතාහි සංගීතය පිළිබඳ විචාරකයින් මහත් අපේක්ෂා සහගත වූයේ චොප්රාගේ මින් පෙර ඇතැම් චිත්‍රපට (1942
අ ලව් ස්ටෝරි (1993) සහ මිෂන් කාෂ්මීර් (2000)) සම්මානලාභී සංගීත නිර්මාණවලින් යුක්ත වීම නිසායි
පරිණීතාහි සංගීත අධ්‍යක්ෂ ශාන්තනු මොයිත්‍රා තනු සිය ගණනක් නිර්මාණය කළ අතර, වර්ෂයක ප්‍රයත්නයකින් පසුව අවසානයේ ඉන් හයක් තෝරාගන්නා ලදී
ධ්වනිපථය නිමවීමෙන් පසුව මෙම සංගීතඥයාගේ හැකියාව දක්ෂ කළ චොප්රා පැවසූයේ මොයිත්‍රාට පසුගිය බොලිවුඩ් සංගීත අධ්‍යක්ෂකවරයකු වූ ආර්. ඩී. බර්මන් වැන්නකු විය හැකි බවයි.

සංස්කෘතික සහ සිනෙමා ව්‍යංගයන් 
පරිණීතාහි කතුවර සරත් චන්ද්‍ර චට්ටෝපාධ්‍යාය රබින්ද්‍රනාත් තාගෝර්ගේ සමකාලීනයකු විය
මෙම කතරුවරුන් දෙදෙනාම සියවස් ආරම්භයේ බෙංගාලි දිවිය සහ සමාජ කරුණු සම්බන්ධව රචනයෙහි නියැළුණහ
පරිණීතාහි 2005 සිනමා ප්‍රභේදය මගින් මෙම සම්බන්ධතාවයට ප්‍රණාමය පුදකොට ඇත්තේ තාගෝර්ගේ නෂ්ටනිර් නවකථාව ඇසුරෙන් නිර්මාණිත සත්‍යජිත් රායිගේ චාරුලතා චිත්‍රපටය පිළිබඳ සඳහන් කිරීමෙනි
විශේෂයෙන්ම "සූනා මන් කා ආන්ගන්" ගීතයේ ලලිතා (පරිණීතා) හැඳසිටින වස්ත්‍ර නෂ්ටනීර් / චාරුලතා හි චාරුගේ (මාධබී මුඛර්ජී) වස්ත්‍රවලට සමානකමක් පෙන්වයි. මෙම ගීතයේ තාගෝර්ගේ "ඵූලේ ඵූලේ ඪෝලේ ඪෝලේ" ගීතය ඇතුළත් ය
පරිණීතා සහ චාරුලතා යන දෙකෙහිම "ඵූලේ ඵූලේ ඪෝලේ ඪෝලේ" ගීතය ගැයෙන්නේ ලලිතා සහ චාරු යන දෙදෙනාම ඔංචිල්ලාවක සිටින විටයි
එසේම මෙහි සයිෆ් අලි ඛාන් සිටින දුම්රිය ඔහුගේ මව වූ ෂර්මිලා තාගෝර් රංගනයේ යෙදුණු ආරාධනා චිත්‍රපටයේ ද භාවිතා වූවකි
මෙම චිත්‍රපටය එම නවකථාව පාදක කොටගත් තෙවන චිත්‍රපටය වේ
මින් පෙර 1953 මෙම නමම සහිත චිත්‍රපටයක් සහ 1976 සංකෝච් නම් චිත්‍රපටයක් එසේ නිර්මාණය වී ඇත
පිළිගැනීම

බොක්ස්-ඔෆීස් සහ තක්සේරුව 
පරිණීතා 2005 අවසානයේ දී රුපියල් මිලියන 506ක මුදලක් උපයාගත්තේ ය
විදේශයන්හි ද සාර්ථකත්වයක් හිමි කරගත් මෙය, එක්ස්ත රාජධානියෙන් රු. මිලියන 36ක් ද, උතුරු ඇමරිකාවෙන් රු. මිලියන 35ක් සහ සෙසු විදෙස් රටවලින් රු. මිලියන 15ක් ද ඉපැයී ය
විචාර, විවේචන සහ මතභේද 
2005 ජූනි 10 මෙය මුදාහැරීමට ප්‍රථම, ‍චිත්‍රපටය බොක්ස් ඔෆීස් අතින් කෙසේවනු ඇත්දැයි එක් පූර්වදර්ශනයක් පැවැත්විණි